Selesa Sepanjang Hari Dengan Koleksi Baru Musim Luruh Sejuk Truimph 2020

Nak kekal ceria dan semangat sepanjang hari, bukan hanya bergantung pada mood sahaja, tapi juga bergantung pada pakaian kita. Pakaian pula merangkumi pakaian luar dan dalam kita!

Mana taknya, kalau luaran sahaja cantik dan selesa, tapi pakaian dalam tidak selesa boleh spoilkan mood seharian tau.

Haaa baru-baru ini Triumph Malaysia telah perkenalkan Koleksi Musim Luruh Sejuk 2020 yang menampilkan gaya yang memenuhi keperluan wanita untuk pakaian dalam yang selesa, sesuai dan bergaya.

Fit Smart 2.0

Dicipta khas dengan sentuhan kewanitaan seperti renda dan jahitan yang ditempah khas bagi menyokong dan mengikut bentuk tubuh anda.

Dicipta dengan menggunakan teknologi 4D inovatif dan tidak menggunakan dawai, coli ini menyokong dan memusatkan payudara dalam membentuk dan memberi sokongan yang sempurna. Tali kancing khas yang digunakan membolehkan wanita bergaya dengan bentuk silang belakang.

Sistem ukuran yang ringkas seperti S, M, L dan XL, anda boleh mendapatkan Fit Smart 2.0 dalam warna Dusty Pink, Twilight Grey dan Black dengan harga RM 249 bersama dengan celana dalam mini sepandan RM 79.90.

Koleksi Aqua

Bagi yang meminati coli push up, mereka memperkenalkan dua produk ikonik baru Aqua, iaitu Aqua Finesse dan Aqua Rosie.

Aqua Finesse mempunyai garisan leher berbentuk V yang mendalam untuk penampilan yang menawan. Sayap jaring regangan tinggi menghasilkan kemasan yang halus dengan sokongan tambahan. Boleh didapati dalam pilihan warna kelabu gelap (Shadow Grey), hitam (Black) dan kelabu (Grey), dalam jenis ‘push up’ berdawai atau ‘push up’ tanpa dawai bersama celana dalam mini atau hipster yang sepadan.

Aqua Rosie menampilkan sulaman feminin dan perincian bunga mawar yang halus. Dengan lapik Aqua ringan yang bersepadu dan lapisan modal yang sangat lembut, coli ‘push up’ ini sangat selesa. Sayap hem olok-olok membuatkannya ringan dan selesa. Boleh didapati dalam warna kelabu (Feather Grey) dan ungu (Mauve) bersama celana dalam mini yang sepadan.

Aqua Finesse dan Aqua Rosie masing-masing dijual pada harga RM249 dan bersama celana dalam mini sepadan RM79.90 – RM89.90.

Sculpt Rosanne dan Astra Embroidery

Dicipta untuk membentuk tubuh dan mencantikkan penampilan, Sculpt Rosanne dan Astra Embroidery menampilkan ciri rekaan yang merata dan menyokong.

Sculpt Rosanne menampilkan renda berhias pada mangkuk coli, menghasilkan gaya berdekorasi dan menambat pandangan mata. Tali coli diperbuat daripada elastik jacquard yang halus dan rekaan indah ini dikemaskan lagi dengan loket diamante halus. Dengan tali silang dalam dan luar serta sayap sisi jaring yang kuat, Sculpt Rosanne memberikan sokongan yang sangat baik dan kemasan yang rata. Coli didapati dalam rekaan berlapik mangkuk separuh berdawai atau coli ‘push up’ berdawai rekaan ‘butterfly’ dalam warna kelabu (Grey) dan merah (Wild Raspberry) bersama celana dalam hipster sepadan.

Astra Embroidery yang bergaya anggun diinspirasikan oleh bunga mawar berkembang penuh. Ia didapati dalam dua warna yang tak pudar dek zaman, hitam (Black) yang klasik, dan merah gelap (Bordeaux) yang menawan. Coli berlapik dan berdawai dengan jualan terlaris ini mencipta bentuk feminin yang cantik. Didapati bersama celana dalam hipster sepadan.

Gaya keraian ini akan mula dijual pada bulan November 2020 pada harga bermula daripada RM279 – RM299 dan bersama celana dalam mini sepadan RM 89.90 – RM99.90.


Marah Tak Buat Anak Rasa Kesal Dengan Kesilapan Yang Dilakukan, Tapi Buat Anak Semakin Degil

Mendidik anak-anak ada caranya, tidak boleh menggunakan kekerasan. lebih-lebih lagi zaman sekarang, usah disamakan zaman kita dahulu.

Pendekatan terbaik harus di ambil supaya tidak meninggalkan kesan jangka masa panjang pada emosi anak-anak. Lebih-lebih lagi dalam perhubungan ibu bapa dan anak.

Apa yang ingin diceritakan olehnya adalah berkenaan tindakan si ayah budak berkenaan yang mengambil tindakan salah dalam menjatuhkan hukuman. Baca perkongsian ini. Moga bermanfaat buat ibu bapa lain!

Budak ni baru berhenti menangis lepas kena tampar.

Kesian aish rizqi baru 8 bulan dah kena tampar dengan budak 2 tahun masa main kat mcd playground semalam.

Tapi sebenarnya saya lebih kasihan kat budak yang tampar aish rizqi tu.

Sebab budak tu di zalimi oleh ayahnya sendiri!

Kesan tampar di pipi aish tu tak adalah teruk sangat, tak ada kesan pun tapi lebam di mental & emosi budak tersebut tersangatlah teruk.

Ayahnya zalim sebab tak ajar dengan betul.

1. Lepas dah tampar anak orang ayahnya tak ajar untuk minta maaf. Terus berlalu pergi tanpa cakap sepatah pun. Sepatutnya di ajar anak tu minta maaf, atau sekurangnya pujuk la aish rizqi yang dah menangis tanda kesal atas perbuatan dia. Satu kesilapan besar tak ajar anak jadi bertanggungjawab sejak kecil. Lebih-lebih lagi anak lelaki.. silap besar!

2. Anak dah buat salah kena marah pula dengan ayahnya. Padahal anak tu tak sengaja pun, mungkin terlalu excited bermain sampai tertampar. Baru 2 tahun kot!
Marah tak buat anak rasa kesal dengan kesilapan yang dia dah buat malah ia buat anak semakin degil dan kebarangkalian diulangi kesilapan sama sangat tinggi.

3. Paling teruk ialah ayahnya hukum anak dengan memukul tangan yang menampar tadi. Patutlah anak tu laju je tangan tampar aish sebab ayahnya sendiri tangan laju memukul. Anak tak akan pandai memukul kalau tak ada orang yang ajar dia memukul di rumah. Ingat tu!

Kesan tampar kat pipi aish rizqi tu merah sekejap je lepas tu hilang tapi kesan tamparan emosi kat budak 2 tahun tu mungkin berkekalan sampai dewasa. Kesian budak tu.

Memang, bila nak meminta maaf tu kadang-kadang rasa malu tapi sebenarnya perkara yang memalukan pada awalnya tu la yang akan membantu anak kita membesar jadi seorang yang bertanggungjawab dan jadi seorang pemimpin di masa akan datang.

p/s : Tolong kongsikan pada semua ayah di luar sana perkara ni, sebab masih ramai yang tak tahu tentang besarnya kesan tak ajar anak meminta maaf sejak kecil.


Anak-anak Lagi Seronok Masa Cuti Ni,  Bila Kita Sama-sama Buat Bubble Buatan Sendiri!

Memikirkan apa aktiviti menarik untuk dilakukan bersama-sama keluarga pada hujung minggu selain keluar ke pusat membeli belah,  apa kata hari ini kita buat aktiviti riadah dengan  bermain bubble.

Menjadikan lebih menarik,  sebelum bermain kita hasilkan terlebih dahulu cecair buih tersebut yang bukan sahaja mudah malah lebih menjimatkan berbanding beli siap.

Ini telah dikongsikan oleh Puan Norshahida Lambri.

BUBBLE HOMEMADE

Hari cuti rumah mesti meriah, mommies mesti pening. Pikir aktiviti untuk anak-anak, diaorang pun mesti boring.

Ok apa kata kita buat bubble homemade. Kalau main dekat luar, semangkuk sabun tu lima hengget hokay. Kalau anak sorang selamat lagi, yang macam shyda nih ada 4 ketoi, rabakkk. Buat sendiri siap boleh simpan lagi, jimattttt.

Anak-anak pun puas main, sampai naik pedih bijik mata, rasakannn hahaha. Bahan-bahan simple yang ada dekat dapo, tak payah susah-susah.

Bahan-bahan

✔ Air 1.5 liter
✔ 4 sudu besar tepung jagung
✔ 250ml (Joy)
* Nak guna sabun pencuci lain pun boleh, cuma joy dia pekat siket.
✔ Pewarna (jika perlu)
✔ Bubble wands (yang ni kena ada kalau tak jenuh nak niup nanti)

Cara-cara

1. Ambil tepung jagung dan air masukkan dalam bekas/besen.

2. Masukkan joy, kacau hingga sebati. Siappp!!

Seeloknya simpan dulu dalam balang/bekas bertutup, biarkan semalaman.

Shyda buat tak sempat nak simpan, dah kena serang dengan 4 ketoi nih

Jadi mommies boleh buat keje dengan tenang, anak-anak pun hepi. Percayalah (ct nurhalijah) kita pun terjebak dok main sekali

sumber  :Norshahida Lambri.


Kejutan Tak Menjadi! Gadis Sedih Nak Bagi Gaji Pertama Kat Ibu Tapi Tersalah Transfer

Bila dah meningkat dewasa ni, barulah kita sendiri tahu susahnya nak mencari duit. Waktu itulah baru kita terkenangkan bagaimana ibu bapa kita nak memenuhi segala kemahuan dan keperluan kita anak-anaknya ini sedari kecil.

Jadi, bila dah ada kerja, inilah masanya untuk kita membahagiakan mereka pula dengan menghulurkan sedikit dari gaji kita untuk menyenangkan mereka.

Misalnya seperti yang ingin dilakukan oleh seorang wanita ini yang berhasrat untuk memberikan sedikit dari gajinya untuk ibu tersayang. Tetapi hampa apabila niatnya itu tidak kesampaian gara-gara tersalah melakukan transaksi wang kepada orang lain.

Tersalah ‘transfer’ ke akaun orang lain

Kisah itu diceritakan sendiri oleh gadis tersebut dalam sebuah video di laman Tiktoknya, Fahadi Bistari. Menurutnya, dia berniat mahu membuat kejutan dengan berkongsi hasil gaji pertamanya bersama ibu tersayang. Namun siapa sangka, disebabkan tidak menyemak butiran penerima terlebih dahulu, dia akhirnya tersilap memindahkan wang tersebut ke akaun milik orang lain.

Hari ni dapat gaji pertama. Tak banyak mana lah kan, baru beberapa hari kerja. Lepas tu aku bank in lah dekat mak aku. Nak jadi cerita, tersalah bank in dekat orang lain.

Dia mula menyedari kesilapannya itu selepas menghantar resit pemindahan wang kepada ibunya. Si ibu mendakwa tidak menerima sebarang wang seperti yang diberitahu anaknya itu. Selepas menyemak butiran, ternyata dia tersalah memindahkan wang tersebut ke akaun bank orang lain, yang merupakan milik individu yang pernah berurusan dengan keluarganya sebelum ini.

Lepas tu mak pun bagi la nombor telefon pemilik akaun tu. Dah hubungi dia tapi tak dapat respon. Dia cakap, kak sedekah je lah dapat pahala. Aku bukan tak nak sedekah, tapi gaji aku sikit je dan memang niat nak bagi mak. Walaupun sikit, tapi banyak sebab aku percaya kalau bagi mak, nanti aku akan dapat lebih lagi.

Dalam kesempatan itu, Fahada berharap agar wang tersebut dapat dikembalikan semula. Fahada menganggap apa yang terjadi ini adalah ujian diberikan Allah SWT kepadanya. Bukan itu sahaja, ianya juga boleh dijadikan pengajaran kepada orang ramai supaya lebih berhati-hati sewaktu membuat transaksi bank.

Meninjau di ruangan komen, ramai terkejut dengan jawapan yang diberikan oleh individu yang Fahada tersilap transfer duit itu. Malah ada yang berhasrat untuk ganti semula duit yang gadis ini tersilap transfer ke akaunnya semula.


Suami Ni Bangun Awal, Bukan Buat Sarapan Je Tapi Macam-macam Lagi. Jadikan Inspirasi!

Kelazimannya kalau ditanya tentang bab siapa bangun awal pagi dan seterusnya menyediakan sarapan,  pasti isterilah orangnya.

Tetapi berbeza dengan perkongsian daripada seorang suami yang cukup luar biasa. Setiap hari akan bangun lebih awal untuk mendirikan solat qiamullai dan bukan itu sahaja dapat pula menyediakan sarapan untuk keluarga tercinta, nyata cukup terinspirasi.

Ini perkongsiannya.

Bagi ‘tukang masak pagi’ macam saya ni, one of the real struggles adalah untuk bangun awal pagi masa tengah gelap gelita lagi kat luar tu dan orang ramai masih dibuai mimpi, saya kena bangun awal daripada orang lain.

Ditambah pula saya wajibkan diri untuk menunaikan solat sekurang-kurangnya 2 hingga 4 rakaat sebelum mula memasak maka kena bangun lebih awal lagi. Tetapi dengan niat yang baik dan cara yang betul, Allah SWT pasti tolong.

Jangan risau sangat, jika mahu buat, buat je. Apabila sudah terbiasa, tak rasa susah pun. Saya ni pun tak pernah rasa mengantuk apa pun sepanjang seharian kerja. Lebih-lebih lagi walaupun kurang tidur, kerana percayalah qiyamullail itu memberikan kekuatan kepada diri berbanding melemahkan, cubalah buat.

Saya bertuah, sebab isteri setia di sisi. Bangun seawal pagi mana pun, kebanyakan masanya isteri pun bangun juga. Dan kebanyakan masanya masa saya masak tu isteri buat ‘kerja’ lain macam lipat baju ke, kemas rumah ke, menyusukan anak ke, mandi ke, baca al-Qur’an ke, macam-macam.

Susah ke, boleh ke, mampu ke, tak penat ke, tak kisah apa persoalannya pun, buat je dulu, baru tahu OK atau tak OK. Setiap satu adalah ibadah, tak rugi apa pun insyaAllah.

Pagi ini saya masak mi goreng (guna mi kering yang mi segera tu, goreng tumis bawang dan cili kering kisar letak serbuk kari sikit) dan jagung rebus. Alhamdulillah sekeluarga suka. 06/10/2019

Semoga perkongsian daripada Dr Shahr Musafir ini dapat kita bersama  ambil aura dan semangat untuk melakukan perkara yang sama.


“Keibuan Sangat Pandangan Mata Tu.” Tak Percaya Dah Hamil, Emma Maembong Teruja & Syukur Dikurnia Rezeki Awal!

Siap pasangan yang berkahwin pasti mengimpikan kehadiran si kecil sebagai pelengkap kasih sayang. Ada pasangan yang cepat menimang cahaya mata, ada juga yang mengambil sedikit masa barulah mendapat anak.

Bagi sang isteri yang dikurniakan rezeki hamil awal, pasti itu satu berita gembira yang cukup ditunggu-tunggu, tak kurang juga yang terkejut dan teruja bila mana mendapat tahu diri sudah berbadan dua.

Demikian juga dengan pelakon cantik manis, Emma Maembong apabila disahkan hamil selepas tiga minggu bernikah. Menurut Emma dia tidak menyangka dan bersyukur kerana dikurniakan rezeki lebih awal.

“Saya selalu mengimpikan keluarga saya sendiri. Setiap kali mendukung bayi baru lahir iaitu anak kakak atau abang saya, pasti akan rasa teruja.

“Masa ini tiga minggu selepas kami bernikah dan saya tidak sedar yang sebenarnya ketika itu saya sedang hamil dan baru sahaja mula rasa loya dan pening.

“Apa yang saya ingin ucapkan adalah syukur kepada Allah. Kita hanya merancang tapi Tuhan adalah perancang yang sebaik-baiknya,” katanya.

Perkongsian tersebut dimuat naik menerusi laman Instagram miliknya baru-baru ini. Emma sah bergelar isteri kepada Muhammad Shazli Azhar pada 20 Februari lalu.

Menerusi perkongsian tersebut, Emma memuat naik satu rakaman video sewaktu mendukung anak buahnya yang masih bayi ketika majlis persandingannya.

Entri tersebut mendapat perhatian pengikutnya yang rata-rata mendoakan agar urusannya melahirkan bayi pertama dipermudahkan serta sentiasa bahagia di samping keluarga

Pada Julai lalu, Emma mengumumkan berita kehamilannya yang ketika itu sudah berusia empat bulan dan kini difahamkan sudah memasuki trimester ketiga.


Nak Biasakan Anak Solat, Rintangannya Macam-macam. Atasi Dengan 3 Tip ni!

Mendidik anak mendirikan solat perlu ditekankan sejak mereka berumur 7 tahun lagi. Ini penting untuk pastikan bila mereka aqil baligh, menunaikan solat menjadi mudah untuk mereka dirikan. Tidak terasa beban.

Dan di sini juga ada dikongsi tip didik anak solat dengan cara yang positif untuk Kita ibu ayah praktikkan. Jom semak.

3 tip didik anak solat dengan positif oleh Syeikh Nouman Ali Khan.

Akhir-akhir ini, saat asyik sibuknya saya, suara sering tidak terkawal. Bukan saya saja. Suami pun sama. Salah satu perkara yang selalu trigger, solat. Anak-anak liat solat. Bila ada kawan rajin, bila bersendirian, susah sedikit.

Saya tahu 3 tip ini adalah penting. Tapi saja saya tulis semula hari ini. Buat diri saya yang sering lupa. Entah. Hidup ini ujian. Anak pun ujian. Nak istiqamah amalan diri sendiri pun tidak senang, ini pula mahu terapkan pada anak pula.

No 1 LOVING
Syeikh Nouman Ali Khan share, untuk didik anak solat, didik dengan kasih sayang. LOVING.

Ya kadang-kadang kita nak ajak anak solat, kita pun memetir.

“abang! Solat!”
“Dhuha, buat apa lagi? Solat!!”

Huhu, gitulah suara petir. Kadang-kadang terkeluar juga petir. Mustahil ada seorang manusia yang tidak memetir masa didik anak solat.

So, kita tukar sikit, nada suara. Lembut. Pujuk. Pujuk. Pujuk. Itulah. Kadang-kadang tak sabar nak memujuk, memetirlah senang. Cepat. Kita ubah, ya. Jom.

No 2 ISTIQAMAH

Ini paling penting. Terutama ibu bapa yang hantar anak pergi sekolah. Masa di sekolah solat, balik rumah, ibu bapa tidak sambung. Rugi sangat. Istiqamah tegur dan didik anak itu kuncinya-Syeikh Nouman Ali Khan.

Jangan lepaskan tanggungjawab didik anak solat pada pihak ketiga. Jangan. Kita dulu show example. Jadi contoh. Solat dan ajak anak solat secara istiqamah.

No 3 ENCOURAGEMENT

Dorongan. Berikan dorongan. Sokongan. Galakan. Mulakan dengan persoalan why? kenapa? Kenapa kena solat. Terangkan kenapa? Kemudian berikan ganjaran non material seperti pelukan, pujian, senyuman dan sebagainya.

Sabar.
Sabar.
Sabar.
Sabar dengan kanak-kanak. Kanak-kanak memang begitu sikapnya. Ada malas bila disuruh solat. Yang penting bagaimana kita deal dengan mereka.

Macam mak lampirkah?
Macam gorilla kah?
Macam harimau kah?
Macam raksasa kah?

Atau macam manusia berakhlakkah?

Kita pilih.


Nak Hubungan Suami Isteri Makin Bahagia. Cara Ini Kena Praktik

Dalam membina sebuah rumahtangga ke arah kebahagiaan, suami dan isteri sangat berperanan penting dalam mewujudkan keharmonian dan kasih sayang yang berterusan. Dengan itu setiap orang haruslah berazam untuk menjadi pasangan yang terbaik dan membahagiakan.

Berikut terdapat beberapa tips dalam menjadi pasangan yang terbaik dalam perkahwinan;

Setiap perkara yang dilakukan haruskan bertunjangkan kepada Islam. Dalam perkahwinan setiap pasangan mesti mencintai pasangan kerana Allah dan menjadikan akhirat sebagai matlamat, bukan kerana rupa dan harta semata-mata.

Kita juga boleh mengajak pasangan mendirikan solat secara berjemaah dan sama-sama berpuasa sunat hari Isnin dan Khamis. Selain itu, dianjurkan juga untuk sentiasa berdoa dan memohon agar hubungan perkahwinan kita berbahagia selalu.

Restu kedua-dua ibu bapa dan mentua sangat penting. Begitu juga dengan doa mereka. Jadi, setiap kali berjumpa dengan mereka, mohonlah mereka agar mendoakan kebahagiaan rumahtangga agar berpanjangan dan dirahmati Allah SWT.

Tanpa restu dan doa, pasti kehidupan sebuah perkahwinan itu lebih sukar dan susah.

Terimalah pasangan seadaanya dan bersyukurlah bahawa pasangan kita itu sebagai jodoh kita. Jangan sesekali memaksa pasangan untuk berubah dan mengikuti cara kita sendiri. Bahkan jangan sesekali mengharapkan pasangan terlalu terlalu sempurna dan menyamakan pasangan kita dengan orang lain.

Seharusnya, kita sendiri cuba memahami sikap pasangan dengan menerima setiap kekurangannya. Carilah keistimewaan dan kebaikannya, bukan hanya melihat pada keburukannya sahaja. Bukankah setiap manusia dilahirkan dengan sifat yang berbeza?

Jika pasangan mempunyai tabiat yang buruk sekalipun seperti merokok Jangan sesekali mengharapkan pasangan berubah serta merta.

Hargailah pasangan dengan selalu mengucapkan ‘terima kasih’ kepadanya walau perkara yang dilakukannya adalah hal yang kecil sahaja.

Hulurkanlah pertolongan walaupun pasangan kita mampu melakukannya sendirian. Berilah nasihat, pendapat atau kata-kata semangat kepadanya sebagai tanda bahawa kita selalu berada di sampingnya dan dia begitu berharga kepada kita.

Selain itu, berilah sedikit hadiah sebagai penghargaan pada hari lahir atau ulangtahun perkahwinan walaupun hadiah tersebut murah dan kecil. Ataupun masaklah makanan kesukaannya ketika dia meraih kejayaan demi mengembirakannya. Bahkan senyum dan memegang tangannya setiap kali bertemu juga merupakan penghargaan buat pasangan kita.

Menjalani kehidupan bersama-sama dalam suka dan duka menjadikan kehidupan berumahtangga itu lebih bermakna. Keraplah melakukan aktiviti seharian bersama, seperti memasak, mengemas rumah bahkan menonton TV bersama-sama.

Jika berkemampuan, pergilah bercuti bagi mengeratkan kemesraan dan menambahkan lagi kefahaman antara satu sama lain.

Jangan biarkan pasangan melakukan hobi dan aktiviti kegemarannya bersendirian, dan jangan biarkan pasangan menghabiskan masa gembiranya bersama kawan-kawannya atau anak-anak. Sekurang-kurangnya, sertailah pasangan menonton perlawanan bola sepak walau kita sendiri tidak meminatinya.


Mak Suruh Kemas Rumah Bukan Nak Jadikan Hamba, Tapi Nak Jadi Berdisiplin!

Selalu kita dengar orang berkata, senanglah bila anak-anak sudah besar sikit, bolehlah disuruh-suruh buat itu dan ini. Ringan sikit bebanan mengurus rumah.

Namun hakikatnya, tujuan utama ibu melakukan demikian bukanlah untuk kesenangan peribadi, namun lebih kepada mendidik anak-anak untuk tahu berdikari dan berdisiplin dalam hal menjaga kebersihan diri dan sekali gus tahu membuat kerja-kerja asas.

Andai langsung tidak didedahkan tentang hal-hal sedemikian, bimbang bila anak telah dewasa hanya pandai mengarah seperti seorang Tuan kepada hambanya.

Hal yang sama juga dilalui oleh wanita ini yang berkongsi kisah bagaimana ibunya mendidik dirinya untuk lebih berdisiplin dalam hal penjagaan kebersihan rumah. Jom baca perkongsian penuh daripadanya.

Pesan mak dari dulu kini & selamanya

Pastikan rumah kemas dan bersih sebelum keluaq rumah sampah buang dengaq dak anis?

Bangkit tidoq kemaih balik katil dan bilik macam sebelum tidoq pintu bukak jangan dok tutup 24 jam sebab sambil lalu pon mak boleh nampak bilik hang kemas ke dak hahahahha

(Pesan mak dari anis kecik sampai dah terlekat dalam kepala ni sampai dah tua)

Dulu masa anis sekolah kalau sekolah petang tiap-tiap hari bangun je tido tugas tetap kemas rumah, sapu sampah dan sidai kain tiap-tiap hari okey. Mak cakap walaupun kita belajaq tinggi, reja besaq ,duit banyak ka kita orang pompuan kena jaga kebersihan rumah. Biaq barang buruk jangan sampai sarung bantai pon “sejuk”

Dapoq lepas masak susun pinggan, cuci sink bila dapoq dah sejuk lap balik macam sebelum guna tadi. Biaq orang kata dapoq lagu tak masak ka apa ka janji kita lepas guna bersihkan balik. Abih kalo dapoq tak masak nak makan apa hahahah

Kalau kata mak hari ni takyah sapu sampah boleh tak? mak akan cakap :

Sapu jugak sebab kita tak nampak sampah yang ada. Cuba sapu dulu lepas tu tengok ada tak dalam penyodok tu.

(Cara mak didik anak dia tak jadikan anak tu hamba tapi setiap anak dia jadi disiplin dengan tangungjawab sampai la kami semua dah besaq panjang)

Mak kata kemaih rumah bukan sebab orang nak datang tapi kebersihan salah satu benda yang dituntut dalam islam.


“Ada Beras Tak Ada Lauk, Buat Nasi Goreng Je.” Rumah Berlantaikan Pasir, Berdinding Kain Jadi Teduhan 6 Beranak

Berat mata memandang, berat lagi bahu yang memikul. Kesusahan hidup yang dialami memaksa enam beranak ini tinggal di dalam rumah dengan sebahagiannya berlantaikan tanah pasir, tiada berdinding dan ditutup dengan kain sahaja.

Norazila Mohd Saleh dan suami, Indra Sahril Mohd Daud masing-masing berusia 42 tahun yang tinggal di Kampung Parit Lubok Utara, Parit Sulung, Johor ini sedar keadaan itu berbahaya, namun mereka tidak mampu membaikinya.

Norazila bekerja di kantin sekolah manakala suaminya pula bekerja di kilang papan terpaksa bercuti ketika ini sejak Perintah Kawalan Pergerakan (PKP).

“Kos membaiki dapur lebih RM2,000. Saya dan suami tinggal bersama-sama empat anak berusia sembilan, 11, 15 dan 18 tahun yang masih bersekolah. Anak sulung belajar di Kolej Pengajian Islam Johor (Marsah).

“Disebabkan sudah tidak bekerja, bahagian dapur tidak dibaiki. Makan pun, apa yang ada sahaja. Kalau ada beras tapi tak ada lauk, saya buat nasi goreng sahaja,” katanya.

Dia berkata demikian kepada pemberita selepas menerima kunjungan wakil Pertubuhan Permata Baiduri Malaysia (Permata), Nor Aisyah A Rahman dan Mastura Onn yang menyampaikan sumbangan pertubuhan bukan kerajaan (NGO) itu di rumahnya, pada Selasa.

Norazila berkata, sebelum ini bahagian lain rumah mereka dibaiki sendiri suaminya mengikut kemampuan.

Katanya, mereka tidak pernah memohon bantuan Jabatan Kebajikan Masyarakat (JKM) tetapi sebelum ini pernah cuba memohon bantuan Baitulmal secara dalam talian tetapi tidak berjaya.

Sementara itu, Presiden Permata, Faridah Hamzah berkata, pihaknya sedang mencari kontraktor untuk membaiki kerosakan dapur rumah keluarga Norazila yang tidak selamat dan tidak selesa terutama semasa hujan.

“Mereka juga makan di atas lantai tanah pasir itu. Jadi mana-mana pihak yang mahu membantu keluarga ini amat dialu-alukan,” katanya.

Bagi mereka yang ingin menyalurkan bantuan boleh berhubung dengan 03-61278906 atau 013-7065553 (Faridah), sumbangan boleh disalurkan melalui akaun Maybank Permata Baiduri Malaysia 551128630934.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Polis Selangor Lancar Ops COVID-19, Orang Ramai Diminta Patuh Perintah Kawalan Pergerakan!

Operasi besar-besaran bermula jam 8 malam tadi dijalankan oleh Polis Kontinjen Selangor di seluruh negeri Selangor dalam memberi pengetahuan dan nasihat kepada orang ramai berkaitan arahan Perintah Kawalan Pergerakan.

Ia merangkumi sekatan jalan raya dan berjumpa dengan orang awam.

Menurut Ketua Jabatan Siasatan Jenayah, Senior Asisten Komisioner, Datuk Fadzil Ahmat, operasi tersebut bagi memastikan secara umumnya masyarakat di negeri faham dengan perintah kawalan pergerakan yang telah dikuatkuasakan sejak hari ini.

Kata beliau, banyak aduan diterima tentang orang awam yang masih berada di luar rumah sekaligus membuktikan golongan ini gagal memahami perintah yang dikeluarkan.

“Jadi kita lakukan operasi bermula malam ini bagi memastikan tidak ada sesiapa yang berada di luar tanpa alasan munasabah, berada dalam kumpulan besar. Kita akan beri pemahaman serta nasihat kepada mereka untuk akur dengan perintah.

“Kita akan nasihat mereka untuk balik seandainya ada lagi yang berada di luar rumah, operasi ini juga melibatkan seluruh negeri di mana kita ada 16 daerah secara keseluruhannya.

“Ketua Polis Daerah pula akan membuat ‘roadblock’ di setiap kawasan mereka bagi memantau aktiviti orang awam sebelum nasihat mereka pulang, ketika ini kita akan masih gunakan kaedah nasihat,” katanya kepada pemberita selepas sesi taklimat sebentar tadi.

Kata Fadzil lagi, pihaknya juga tidak akan teragak-agak untuk mengambil tindakan tegas termasuk tangkapan dan membuka kerta siasatan kepada mereka yang degil.

“Kita akan guna kuasa di bawah Seksyen 3 Akta Pencegahan dan Pengawalan Penyakit Berjangkit (Akta 342) bagi melaksanakan Perintah Kawalan Pergerakan yang dikuatkuasakan sekarang.

“Operasi ini akan bermula sekitar jam 8 malam dan akan berakhir hanya selepas kita berpuas hati setiap rakyat di negeri ini mematuhi arahan dibawah perintah kawalan ini,” tegasnya.

Sumber: MalaysiaGazette


Rumah Second Hand, Mula Tengok Buruk Je. Tapi Keluarga Ni Beli, Jadi Cantik Luar Biasa!

Menariknya tentang kisah yang dikongsikan oleh Nurwany ini, membeli rumah second hand namun apabila dilakukan ubah suai dan hasilnya cukup hebat.

Jom ikuti perkongsian ini.

Aset rumah pertama wany beli! Ni lah rumah original sebelum di ubah suai!

Harga agent letak dari 190k wany dapat 160k.

Downpayment booking 10% 16k cash
Loan lepas around Rm134k loan bank
Kos renovation for all Rm79k cash.

Dan dari mana dapat duit cash around 100k?

Dah ada saving baru lepas nak beli itu ini, payah kalau kerja sendiri tapi kena sabar sebab sabarlah dapat semua ni,peduli apa orang cakap janji boleh aim apa yang nak,dalam business tak aim nak jadi kaya gila,tapi nak ada harta boleh tinggal dekat anak-anak nanti.

Nak bersederhana tapi cukup semuanya yang wany kumpul memang niat nak beli rumah but cakap dekat suami i tak nak beban kan kita masa akan datang so i choose rumah 2nd untuk our first house.

Before this menyewa dari awal kahwin till today around 4 years and half (Rm750 sebulan) u all X lah sendiri. Hasil X ni lah buat wany nekad nak ada rumah sendiri. Sebab bayar rumah sewa pun dah banyak nak mati!

The way i nekad umur 25tahun dari awal tahun 2018 i kumpul duit! Almost one year menabung di Ssp! Sampai lah hujung tahun naik turun bank and doa banyak-banyak agar loan rumah lulus. Konon nak beli cash tapi tulah abah kata jangan!

Alhamdullilah i share ni untuk anak muda luar sana terus rasa nak guna duit dengan cara yg betul, tak payah lah shopping-shoping lagi beli aset yang boleh jamin masa depan.

Kecil /murah takpe asal ada asal selesa,jangan merungut dlm banyak hal,buat dulu lama-lama akan nampk hasil,nak-nak orang business je paham nak beli aset ni bukan main susah kalau management tak betul.


7 Bulan Terpisah Akibat Covid-19, Sanggup Sewa Kereta Mewah Hargai Isteri Urus Keluarga. Sweet!

Membahagiakan pasangan boleh dilakukan dengan pelbagai cara. Lebih manis apabila suami menghargai jaga isteri menguruskan rumahtangga.

Begitulah yang dilakukan oleh seorang suami yang telah terpisah selama tujuh bulan dengan membuat kejutan buat isteri dengan membawa keluar makan malam menaiki sebuah kereta mewah jenama Ford Mustang.

REZEKI TIDAK SALAH ALAMAT

Pada awalnya niat dihati untuk sewa sempena menghargai isteri walaupun menyedari harganya agak mahal namun rezeki tidak pernah salah alamat. Penyewa kereta membenarkan menggunakan kenderaan tanpa bayaran.

Shahruddin Haeal Helmy Mohd Noh, 34, menyewa kereta itu khas untuk membawa isterinya Norhariyanti Abu Bakar, 38,

“Saya bawa isteri makan malam dengan menaiki Ford Mustang yang disewa khas dua hari lalu sebagai tanda hadiah terima kasih menguruskan anak-anak ketika saya tiada.

“Sepatutnya sewa satu hari kereta berkenaan RM2,000, tetapi saya hanya mampu sewa separuh hari kerana tidak cukup bajet tetapi tidak sangka pula dapat percuma.

BUAT KEJUTAN BALIK RUMAH SELEPAS 7 BULAN

Dalam pada itu, Shahruddin merahsiakan kepulangannya ke kampung halaman disebabkan mahu memberi kejutan kepada ahli keluarganya.

Alhamdulillah,Sujud syukur..
Akhirnya. Segala penantian Berakhir disini.
Akhirnya berjaya suprisekan wife. Walaupun masa dekat pintu pagar dia macam dah perasan muka saya. Mungkin sebab dia kenal sweater tu. Dua tiga kali wife tanya “betul ke, betul ke”

Sebab tu saya tepuk pipi dia cakap yg dia bukan bermimpi. Ini betul-betul.

Setelah disahkan negatif Covid19 petang tadi.Dapatlah saya bertemu anak & isteri saya.. Rindu yg teramat sangat hanya tuhan yg tahu.
Tengok anak kecil saya, mereka semua takot melihat saya kerana mereka anggap saya orang asing sebab dah lama tak jumpa..

Mak saya menangis sambil melutut dan menadah tangan berdoa kepada Allah..
Berlinang air mata seorang ibu yg penuh dengan kerinduan..
Tak putus² mulut beliau mengucapkan rasa syukur..
Beliau seperti tidak sangka kepulangan saya setelah 2x raya dan hampir 7 bulan tak dapat pulang..

Menurut Shahruddin, dia mengambil cuti tiga minggu dan akan kembali semula ke singapore pada Isnin minggu hadapan.

Alhamdulillah,Sujud syukur..Akhirnya..Segala penantian Berakhir disini.Akhirnya berjaya suprisekan wife..Walaupun masa dekat pintu pagar dia macam dah perasan muka saya..Mungkin sebab dia kenal sweater tu..Dua tiga kali wife tanya "betul ke, betul ke"Sebabtu saya tepuk pipi dia cakap yg dia bukan bermimpi.. ini betul²..Setelah disahkan negatif Covid19 petang tadi.Dapatlah saya bertemu anak & isteri saya.. Rindu yg teramat sangat hanya tuhan yg tahu.Tengok anak kecil saya, Mereka semua takot melihat saya kerana mereka anggap saya orang asing sebab dah lama tak jumpa..Video emak saya melihat saya dalam keadaan terkejut pula.. tidak dapat saya kongsikan kerana mak saya tak sempat pakai tudung..Mak saya menangis sambil melutut dan menadah tangan berdoa kepada Allah..Berlinang air mata seorang ibu yg penuh dengan kerinduan..Tak putus² mulut beliau mengucapkan rasa syukur..Beliau seperti tidak sangka kepulangan saya setelah 2x raya dan hampir 7 bulan tak dapat pulang..———————————————-*Diatas permintaan ramai yang meminta untuk saya sharekan video suprise ni..So saya share jugak walaupun kualiti video kurang menarik..

Pastinya momen manis bersama isteri, anak-anak dan keluarga akan diluangkan sebaik mungkin.

Sumber: Eddie Dieana


“Sangat-Sangat Merisaukan.” Dr Ini Luah Rasa Bimbang Ramai Anak Demam, Beri Amaran Tentang  Influenza.

Viral muat naik video seorang doktor, Dr Hannani Murni Indah Kamarudin menerusi Instagram miliknya meluahkan rasa kebimbangan apabila ramai kanak-kanak mengalami demam panas dengan suhu yang tinggi. Malah ada juga disahkan positif Influenza A.

“Sangat-sangat merisaukan keadaaan sekarang. Anak yang datang ke klinik mengalami demam suhu 39 celsius , 40 celsius dan positif Influenza A.”

Katanya lagi, situasi yang berlaku kemungkinan akibat sambutan hari raya Aidiladhan baru-baru ini.

Paling merisaukannya katanya, simpton yang dialami sekarang tidak seteruk simpton Covid-19.

“Influenza simptonya teruk betul. Demam yang tidak turun dan kering. Sangat-sangat berisiko,” jelasnya dengan penuh makna.

Katanya lagi paling menyediahkan bekalan ubat sangat gentir apabila bekalan ubat cecair sukar didapati.

Keluarga Talk: Mengukir Bahagia Tidak Semestinya Harus Korban Diri


Ibu Ayah Jangan Paksa Anak Untuk Jadi Itu Dan Ini, Nanti Buruk Padahnya!

Setiap ibu bapa pastinya inginkan anak-anak yang cerdik pandai sehingga memaksa anak-anaka belajar dan memberi tekanan kepada anak tanpa disedari. Jika keputusan peperiksaan merosot, pasti dibebelkan.

Tanpa mereka sedari bahawa setiap anak itu perkembangannya berbeza-beza. Oleh kerana setiap kali diberi tekanan, ada yang mengambil keputusan drastik untuk lari dari rumah. Mereka tidak dapat meluahkan kepada ibu bapa yang terlampau menaruh kepercayaan tinggi buat dirinya untuk menjadi kebanggaan keluarga.

_________________________________________________________________

Jangan paksa anak! Bacalah dengan hati yang terbuka wahai yang bergelar ayah dan ibu. Dah baca jangan lupa sampaikan pada pasangan anda. Kisah ini umum dan sepanjang saya menjadi Pegawai Psikologi/Kaunselor bila melibatkan isu “KERJAYA”, anak yang menjadi “mangsa”. Saya percaya semua orang inginkan anak yang baik, cerdik, cerdas, serta soleh dan solehah. Namun perlu diingat amatlah menyedihkan apabila anak menjadi mangsa keinginan ibu bapa.

Bagi ayah dan ibu di luar sana yang jenis memaksa anak untuk menjadi seperti anda atau apa yang anda inginkan? Tahukah bahawa anak anda akan menangis sepuas-puasnya bila mereka diminta untuk menzahirkan perasaan mereka ketika diberi peluang? (ada yang meraung dan menangis hingga tidak cukup nafas, Allahu.. Saya yang “menghadap” situasi ini berasa teramat sedih dan pilu melihatnya….

ANAK BERPURA-PURA SENYUM TETAPI SEDANG MENGALAMI TEKANAN PERASAAN

Tahukah ibu bapa yang anak anda mungkin berpura-pura senyum dan bila ditanya mereka menjawab ok ayah, ok mak, jangan risau.. Semuanya ok.. Tapi bila bila tidak bersama anda, mereka menangis semahu-mahunya…? Sampai ada yang menangis sambil menyebut bait-bait doa “Ya Allah….. Tolong aku…. Aku dah tak tahan….. Allah…..”

Saya dapat rasakan yang anak-anak ini seolah-olah menanggung “tekanan demi tekanan terhadap perasaannya”… Depan ibu dan ayah mereka mengukir senyum dan ketawa, tapi dibelakang mereka menangis/meraung semahunya… Allahu..

Ini antara jawapan biasa yang ibu bapa berikan bila ditanya apa yang mereka mahukan dari anak mereka:

“Saya ingin anak saya jadi doktor! Boleh tolong rawat orang di samping kalau saya sakit nanti, bolehlah dia merawat saya pula. Saya akan pastikan walau apa sekalipun dia menjadi doktor!”

“Saya ingin anak saya jadi cikgu! Jadi cikgu senang sikit.. Tak macam kerja lain. Lagi satu, jadi cikgu ni cuti banyak!” sambil tersengeh

Ada pula yang cakap begini,

“Saya ingin anak saya jadi ustaz atau ustazah! Saya nak dia hafal Quran. Encik pun tahu kan bila ada salah seorang dalam keluarga kita yang hafiz Quran, mereka boleh beri syafaat kepada kita di akhirat nanti.

Apa yang saya dapati ibu bapa ini telah “imposed” nilai dan apa yang mereka hendak terhadap anak mereka. Dengan erti kata lain, ibu bapa ini seolah-olah memaksa anak-anak mereka agar menjadi seperti apa yang mereka inginkan!

Yang paling menyedihkan ada ibu bapa yang menyatakan,
“masa saya muda-muda dulu saya tak dapat nak buat, jadi biarlah dia ini yang lakukan (sambil menunjuk kepada anaknya).

Hati kecil saya berkata, ” adakah ibu bapa ini sedar bahawa kepandaian atau intelektual seseorang itu berbeza? apatah lagi bila anak itu telah berumur 14 atau 15 tahun dipaksa untuk jadi itu dan ini seperti yang mereka inginkan! (anak tu dah jadi buluh dah!). Kalau salah caranya konflik lain pula yang akan timbul!

ANTARA KES:

Kes= Depression.
Tahukah ibu ayah, apabila anak ini dirujuk atas sebab stress dan depression. Tidak mahu bercakap dan suka bersendirian. Di belakang ibu dan ayah, mereka sanggup menampar pipi serta menumbuk-numbuk badan dan dada mereka sendiri, sambil menjerit ” kenapa ayah dan mak nak paksa saya jadi apa yang dia nak?! Kenapa saya dibebankan dengan cita-cita mereka! Saya tak mampu! Saya benci ayah dan mak saya! Allahu.. Sayu bila dengar tangisan ini.

Kes= stress/Depression
“Saya dah cuba hafal, tapi saya tak boleh, orang lain dah alih ke surah yang baru, saya belum lagi, ustaz suka marah dan perli2 saya! Saya taknak sekolah tu…kenapa paksa-paksa saya..” sambil menangis… Cukup sebak mendengarnya..

Kes= Lari dari rumah.
“Ayah dan mak nak hantar saya ke sekolah tahfiz, tapi saya tak suka hafal.. Bukan saya tak suka Islam, sy solat 5 waktu cukup… Tapi saya taknk ke sekolah tahfiz… Tolong saya abang (panggilan terhadapku)” ….. Sambil menangis…

Tahukah wahai ayah dan ibu… Bila kita memaksa anak untuk jadi apa yang kita hendak, tanpa melihat faktor lain seperti tahap kecerdasan, emosi dan aptitude (bakat semula jadi) mereka, itu maknanya kita sedang mengorbankan jiwa yang tidak berdosa..

Anak2 ini akhirnya mengalami stress, anxiety dan depression yang berterusan jika ia tidak mampu menghadapi seperti apa yg diharapkan. Apatah lagi jika anak telah menjadi “buluh”, bukan mudah bagi mereka utk “adapt” dengan “arahan” demi arahan oleh ibu bapa terhadap mereka.

Sebenarnya, ada tips untuk Ibu bapa untuk membentuk anak agar menjadi seperti yang kita harap dan inginkan.

1) Tanamkan dalam diri anak kita tentang apa yang kita inginkan sedari anak itu masih bayi lagi. Maksud di sini ialah berdoalah. Doa anda sebagai ibu bapa terhadap anaknya. Bukankah doa ibu untuk anaknya tiada hijab?

2) Bercakap dengan bayi anda sedari kecil. Nampak remeh. Takkan nak bercakap kat budak kecil yang tak tahu apa2. Anda silap! Pada fasa ini otak mereka pesat berkembang dan akan “absorb” apa sahaja yang mereka dengar dan perhatikan! Jika baik yang anda cakap, maka baiklah yang dia dengar.
“Never underestimate your baby!“

3) Kalau beli permainan, belikan permainan yang berkaitan dengan jenis pekerjaan yang kita inginkan. Misalnya nak anak jadi doktor, belikan mainan doktor-doktor, selalu cerita tentang kelebihan doktor. Begitu juga kalau nak jadi penghafaz quran, sedari bayi lagi perdengarkan quran, sembang quran dan banyakkan perkara yg berkaitan dengan quran.

4) Tidak memaksa. Adalah normal bagi kanak-kanak bila ditanya “adik nak jadi apa bila besar nanti?” dan ia menjawab, “adik nak jadi superman”. Jangan marahkan dia! Sewaktu kanak-kanak lah imaginasi mereka sedang pesat terbentuk. Fasa ini penting dalam membentuk pandangan mereka terhadap sesuatu. Jika dilekehkan, ini dapat menjejaskan self-esteem anak tersebut. Jadi pemalu, pasif dan tidak suka bergaul.

5) Ahli keluarga yang supportive. Bahasa mudahnya ialah dorongan keluarga, iaitu mempunyai ikatan kekeluargaan yang kuat. Biasanya kecemerlanagn seseorang itu berkait rapat dengan ikatan emosi kekeluargaan yang bahagia.

6) Jangan sesekali membanding-bandingkan anak-anak kerana perbandingan itu boleh memberi luka yang parah pada emosi. Lagipun perlu sedar bahawa kemampuan setiap anak adalah berbeza.

Pesanan: share sahaja kalau rasa info ini berguna juga untuk orang lain. ?

Semoga bermanfaat.

AFANDY BIN SUTRISNO TANJUNG
Pegawai Psikologi
Jabatan Kesihatan WP Kuala Lumpur & Putrajaya
Kementerian Kesihatan Malaysia (KKM)


“Ada Keluarga Mampu Beli Barang Dapur RM0.20 Sekali Guna.” Wanita Ni Kongsi Kisah Disebalik ‘Eskrem’ Tak Boleh Sejuk Undang Sebak!

Setiap orang ujiannya berbeza-beza. Sebab itu Kita harus bersyukur dengan apa yang dimiliki.

Perkongsian yang dimuatnaik oleh seorang pengguna Twitter bernama @AinulNunanaa ini cukup menyentuh hati.  Kisah mengenai ‘eskrem tak boleh sejuk’ di akaun Twitter miliknya itu boleh dijadikan pengajaran kepada kita semua tentang erti syukur.

Kisah ‘Eskrem tak boleh sejuk’ yg buat I rasa sebak & beri pengajaran hidup. Semalam terbaca kisah ‘eskrem’ ni. Tengok gambar, tertanya-tanya kenapa eskrem ni

Semalam terbaca kisah ‘eskrem’ ni. Tengok gambar, tertanya-tanya kenapa eskrem ni tak letak dlm ice box?

Bagi yang berkemampuan, tidak timbul soal nak ikat perut atau memilih mana satu barangan yang penting dan patut dibeli. Kerana wang yang ada cukup bernilai.

Dynamo, sunlight, cooking oil, kicap adalah susunan plastik dr kiri ke kanan yang mana setiap satunya bernilai RM0.20 sen.

Utk mereka yg tak mampu beli 400gram-1Kg utk setiap kegunaan. Ya Allah, terjentik hati ni.

I baca tu terus rasa mcm ya Allah, rasa bersyukur sangat!

Nak beli sabun, kicap, sebotol dlm RM4 ke RM7 kita boleh ambik je terus bayar kat kaunter tanpa perlu berfikir panjang.

Nikmat yg kadang kita lupa nak syukuri. Ada keluarga yg hanya mampu beli barang dapur dengan harga RM0.20 utk sekali guna. Atau kalau ada lebih, simpan😢

Rezeki kita adalah nikmat yg selayaknya dikongsi. Dalam rezeki kita sentiasa ada rezeki orang lain.

Kalau kita nampak RM10 kecik, sangat besar RM10 utk satu lagi keluarga yg lain.

Eskrem ni available kat Malaysia ye: kat kedai yg prihatin dgn kesusahan orang lain🥺

I rasa bagus sangat tuan kedai buat option mcm ni. Dia sebenarnya dah membantu orang lain dengan cara yang termampu.

Semoga Allah murahkan lagi rezeki tuan kedai yg jual barangan keperluan dlm kuantiti sedikit dgn harga yg kecil.

Semoga kisah ni juga jadi pengajaran utk kita:)


Rasa Susah Hati,  Senangkan Hati Orang Lain. Rasa Payah Rezeki, Murahkan Rezeki Orang Lain. Ustaz Ini Kongsi Amalan Hidup Lebih Tenang. Deep!

Rasa susah hati? Senangkan hati orang lain. Rasa payah rezeki? Murahkan rezeki orang lain. Rasa terbeban dengan masalah? Selesaikan masalah orang lain.

Ini formula yang Rasulullah SAW ajar kepada kita. Bila kita tolong orang lain, maka Allah akan tolong kita di dunia dan akhirat.

Bila kita mudahkan urusan orang lain, Allah akan mudahkan urusan kita di dunia dan akhirat.

Bila kita menyelesaikan kesulitan pada orang lain, Allah akan menyelesaikan kesulitan kita di dunia dan akhirat.

“Eh, aku pun tak cukup makan, macamana la nak bagi sedekah kat orang lain”.
“Mmm… masalah aku pun tak selesai, nak pergi menyibuk selesai masalah orang lain tu dah kenapa?”
“Manalah aku mampu nak tolong orang. Aku pun orang susah jugak”.
“Susah aku ni dah cukup dah. Tak payah aku nak tambah susah pergi fikir pasal orang lain yang susah”.

Begitulah pemikiran sebahagian daripada kita. Ingat dunia ni dialah yang paling susah. Tak habis-habis fikir pasal diri sendiri saja.

Jangan fikir pasal kita saja. Tengok-tengok juga orang keliling kelalang kita. Tanya apa khabar mereka. Ambil tahu apa keperluan mereka. Walaupun kita sendiri pun susah. Walaupun kita sendiri pun cukup-cukup makan.

Sentiasa membantu

Ini formula ajaib yang Nabi SAW ajar kat kita. Makin kita rasa susah, makin banyak kita kena tolong orang. Makin kita rasa tak cukup duit, makin banyak kita kena sedekah.
Makin kita rasa beratnya masalah kita, makin banyak kita permudahkan urusan orang lain.
Kita tak sedar bila kita buat macam tu, penduduk di bumi dan di langit akan doakan kita. Orang yang kita tolong sah-sah akan doakan kita. Malaikat yang melihat dan mencatat, pun akan doakan kita.

Dan kita tak akan pernah menyangka dan tahu, doa siapa di antara semua itu yang Allah akan terima. Doa siapa di antara semua itu yang Allah akan angkat dan kabulkan.
Lebih penting lagi, Allah sendiri dah jamin. Dia akan tolong kita dengan asbab pertolongan kita pada orang lain.

Muhasabah diri

Cubalah.. tak cuba tak tahu kan?
Intai-intai, apa yang boleh kita buat untuk senangkan hati orang sekeliling kita. Apa kita boleh buat untuk mudahkan urusan saudara kita. Apa yang kita boleh buat untuk ringankan kesulitan orang-orang yang berhajat.

Tak banyak sikit pun jadilah. Sebab setiap sen itu Allah kira. Setiap usaha itu Allah kira. Setiap gerak hati, tangan dan kaki itu pun Allah kira.

Buat sekadar kemampuan kita. Nanti lama-lama kita akan seronok dan rasa.
Makin banyak kita tolong orang, makin banyak pula Allah akan tolong kita.
At least, kita akan rasa seronok sangat. Rasa seronok itu sebenarnya ubat bagi penyakit keluh kesah dan susah hati

Selamat pagi semua pencari kebaikan.
Carilah kebaikan di awal pagi. Anda akan happy sehingga ke petang.

JOM SERTAI KAMI!

Apa kata alang-alang anak kita tiada aktiviti sepanjang PKPB ini, jom kita pakat anak beranak untuk sertai Virtual Himpunan Cita-cita 2020.

Manalah tahu rezeki anak anda, dapatlah seisi keluarga bercuti di lokasi yang ditawarkan.

Apa perlu buat?

*Cara dan syarat boleh lihat di poster


Akui Baru Lepas Gugur, Zulin ‘Sekolahkan’ Makcik Bawang-“Elak Tanya Soalan Berbaur Sensitif”

Jodoh, zuriat, ajal, maut semuanya di tangan Allah. Siapalah kita sebagai umatnya untuk pertikai segala ketentuanNya. Isu jodoh atau zuriat ni sebenarnya isu yang paling sensitif untuk seseorang individu, lebih-lebih lagi bagi yang dah cukup berusaha, tapi sudah tertulis jika masih belum punyai rezeki tersebut, maka tiada lagi rezekinya..

Tetapi bila asyik diasak dengan soalan tentang begitu, orang yang tenang pun takkan mampu bersabar seperti yang dilalui oleh pelakon, pengacara dan usahawan Zulin Aziz apabila sering ditanyakan tentang zuriat.

Menerusi perkongsian video di TikTok @ciknajihah yang telah tangkap layar live Zulin kelihatan Zulin berang apabila netizen terus-menerus bertanya soal cahaya mata.

Apa yang lebih mengejutkan lagi, Zulin, 33, yang belum cukup setahun lagi usia perkahwinannya mendedahkan dirinya baru sahaja mengalami keguguran bulan lalu.

“Saya baru lepas gugur, orang tanya bila nak ada anak. Sabarlah, saya baru saja gugur (keguguran) bulan lepas. Boleh faham tak isi hati orang yang tengah tunggu baby ini.” katanya.

Justeru, usahawan terkenal ini berharap agar semua orang lebih peka sebelum melontarkan soalan.

“Kalau nak tanya soalan walaupun kita tak tahu, elak tanya soalan berbaur sensitif. Kau tidak ada common sense (peka) kalau tanya soalan.

“Macam dulu, waktu saya single (solo), orang tanya bila nak kahwin, kalau aku kahwin dengan suami kau baru tahu.” tambahnya lagi.

Meninjau di ruangan komen, rupanya ramai yang berhadapan dengan situasi yang dilalui oleh Zulin ini dengan berkongsi cerita masing-masing. Oleh itu, kurangkanlah bertanya soalan yang sensitif sebegini supaya tiada hati yang terluka.

Terdahulu, Zulin sah bergelar isteri kepada rakan kongsi perniagaannya, Farhan Norzaini dengan sekali lafaz pada 20 Februari lalu.


Asyik Tanam Tak Jadi Je, Lelaki Ini Tunjuk Kaedah Campuran Tanah Buat Pokok Kunyit Subur Dan Daun Merimbun.

Kini sejak PKPB ramai yang mula berminat bercucuk tanam. Pelbagai pokok di tanam di halaman rumah. Tentu ada yang tidak sabar untuk menantikan hasilnya.

Namun, ada yang bercucuk tanam mendapati pokoknya tidak subur, tidak berbuah dan rosak dalam tempoh.

Bagaimanapun perkongsian ini menarik untuk kita ketahui apabila beliau menerangkan kaedah campuran tanah untuk menyuburkan pokok.

Ikuti perkongsian.

Sebenarnya, untuk membuat campuran tanah adalah banyak pendapat dan idea. Namun saya lebih suka untuk memilih medium yang mudah saya perolehi di sekitar saya. Lain orang, lain pendapat. Tapi ini kaedah saya sahaja, hanya perkongsian. Berdasarkan pengalaman lepas, ini sahaja cara yang saya gunakan untuk tanaman di sekitar rumah saya.

Medium yang diperlukan ialah, TANAH HITAM SAWIT, COCOPEAT (SABUT KELAPA KISAR HALUS), dan juga (SEKAM PADI BAKAR). Nisbah yang seringkali saya gunakan ialah, 1 : 1 : ¼ bahagian di mana 1 bahagian tanah hitam sawit, 1 bahagian cocopeat, dan ¼ bahagian sekam padi bakar.

Campurkan ketiga-tiga bahan tadi dan gaul sehingga campuran tadi menjadi lembut dan senang dipegang. Anda semua kena tahu, tanah sawit hitam jika tidak dicampur sangat melekit dan mudah padat. Setelah siap, boleh isikan ke dalam pasu dan masukkan anak pokok yang hendak di tanam.

CARA PENYIRAMAN

Buatlah penyiraman dua kali sehari iaitu pagi dan petang untuk mengekalkan kelembapan medium. Sebaiknya, gunalah bancuhan air BAJA TPF untuk menjadikan pokok membesar bak juara. Seminggu sekali bolehlah disembur dengan booster tanaman pula pada pokok untuk menggalakkan lagi tumbesaran pokok dengan lebih cepat, baik dan sempurna. Banyak booster yang dijual di pasaran. Saya memilih untuk menggunakan BIO BOOSTER MR ENERGIZER untuk memastikan tanaman saya sihat dan segar.

Posting kali ini, saya kongsikan dari awal tanaman kunyit saya. Dari pasu yang bersaiz kecil sehinggalah pasu bersaiz besar dan pokok kunyit pun mengeluarkan bunga. Saya tahu, di luar sana, lebih ramai orang yang dapat menanam pokok kunyit yang lebih cantik.

Pokok kunyit dah semakin membesar.

Merimbun

Manfaat tanam kunyit.

Suka saya kongsikan di sini, antara kebaikan memiliki pokok kunyit di rumah kita sendiri ialah, dapat membantu melegakan demam panas, keputihan bagi wanita, luka luaran, tekanan darah tinggi, cirit birit dan tidak selera makan.
Kebanyakannnya, khasiat kunyit adalah pada rizomnya dalam bahasa yang mudah, “isi kunyit”.

Bagi mengurangkan demam, tekanan darah tinggi, cirit birit dan tidak selera makan, boleh mengambil 20g kunyit, tumbuk dan dicampur dengan air suam, dan di minum dua kali sehari. Bagi wanita yang mengalami keputihan, ambil rizom kunyit dan kisarkan bersama-sama dengan pegaga dan diminum sebelum datangnya haid. Jika anda mengalami luka luaran, ambil rizom kunyit, tumbuk halus dan tampal pada luka. Banyak lagi kelebihan rizom kunyit, terutama kepada kesihatan dalam wanita. Cubalah!

Bahagian daun semestinya wanita di luar sana lebih arif, tak lepas dari masakan rendang. Selain itu, boleh juga dibalut dengan ikan sebelum dibakar untuk mendapatkan aroma yang enak.

“Ada manfaat, ada kebaikan, kita sebarkan”.


Biarpun Hanya RM30 Sehari, Wanita Ini Rela Demi 50 Ekor Kucing. Kasih Tiada Sempadan!

Kasih sayang bukan terhad kepada manusia, tetapi semua makhluk yang dicipta olehNya.

Begitu juga kisah yang menjadi tular baru-baru ini mengenai kasih seorang ibu tunggal yang sanggup berpanas melakukan perkerjaan demi 50 ekor kucing yang dibelanya.

Sesungguhnya, sikap yang ditunjukkkan oleh wanita ini menggambarkan bahawa hidup ini tiada sempadannya dan perlu berusaha untuk mendapatkan sesuatu.

Dan kita perlu juga sedar hakikat bahawa ada pahala membela haiwan kesayangan Rasullullah SAW. Sungguh inspirasi cara wanita ini.

Menurut laporan akhbar Harian Metro, Mak cik Endon memberitahu usia yang telah menjengah 50-an bukan alasan baginya untuk hanya mengharapkan bantuan sahaja, tanpa melakukan apa-apa pekerjaan. Dia yang merupakan seorang ibu tunggal telah melakukan pekerjaan tersebut sejak tiga tahun lepas, dan hanya memperoleh kira-kira RM30 sehari. KASIH PADA KUCING Mak cik Endon yang tinggal berseorangan di Kuantan selepas anak-anaknya mengikut bekas suami, memberitahu kehidupannya hanya ditemani 50 ekor kucing yang dibelanya. Kasih sayang terhadap haiwan peliharaannya, terpancar apabila dia akan membawa gegantung setiap kali bekerja bagi memberi kesadaran kepada orang awam tentang sifat menyayangi kucing. Mak cik Endon juga menjelaskan, dia tidak malu untuk memakai maskot walaupun dibasahi terik matahari, kerana dia perlu menyara 50 ekor kucing yang menjadi peneman hidupnya.

TIADA HAD BAYARAN

Kata Mak Cik Endon lagi, setiap pengunjung yang datang ke pantai Teluk Cempedak akan bergambar dengannya, dan dia tidak menetapkan apa-apa bayaran tertentu. Namun hanyalah sumbangan seikhlas hati kepada yang ingin mengambil gambar bersamanya. “Mak cik tidak malu memakai maskot dan tetap berjalan di sekitar kawasan ini untuk mencari pengunjung yang mahu bergambar. Sumber : Harian Metro


Ibu Ni Kongsi Ikhtiar Rawat Asma 3 Anaknya, Guna Petua Ni!

Selain mendapatkan rawatan moden, tidak dinafikan kaedah tradisional sering juga dijadikan sebagai salah satu cara ikhtiar bagi menyembuhkan penyakit.

Sama ada berkesan atau tidak, hanya yang pernah mencuba dapat rasainya. Dan atas pengalaman itu juga, seorang ibu yang mana anaknya ada menghidap asma telah berkongsi petua yang diamalkan olehnya untuk merawat penyakit tersebut dan terbukti serasi.

Apakah petuanya itu, jom baca perkongsian ini.

Assalamualaikum saya nak share petua(mak saya sendiri) petua orang tua-tua kadang boleh pakai jugak tau sebab anak saya 3 orang kena asma (penat).

Bahan-bahan dia ada kat bawah saya insyallah dengan izin allah jugak kita cuma ikhtiar jew kan…

Bahan;

Telur ayam kampung (guna telur kuning dia sahaja tau)TELUR MENTAH
Madu lebah (1@2sudu teh jew sebab diakan panas sikit…kalau dewasa lebih tak apa..

Campurkan kedua-dua bahan tadi kacau sehingga sebati.. sebelum bagi minum selawat 3x berserta niat.. bagi satu biji satu hari 3 hari berturut…lepas tu stop dulu…nak buat 3 4 bulan 1kali pon dah cukup…

Alhamdulillah dengan petua nie anak-anak saya tak ada dah penat dah…insyallah..
Kanak-kanak boleh dewasa pon boleh..(untuk orang dewasa kalau boleh campur air gamat sama 1 sudu besar)

(TAKE NOTE YE TELOR KUNING BILA DIMASUKAN MADU LEBAH DIA BUKAN MENTAH LAGI YEW DIA SEAKAN-AKAN TELOR SEPARUH MASAK)


Bukan Calang-Calang Wan Azizah, Wartawan Throwback Undang Sebak

Dunia kini memberi tumpuan kepada pasangan ini iaitu Perdana Menteri Malaysia ke-10, Datuk Seri Anwar Ibrahim dan isterinya, Datuk Seri Dr Wan Azizah Wan Ismail.

Disebalik kejayaan Datuk Seri Anwar Ibrahim bergelar pemimpin nombor satu negara Malaysia, ramai yang mengagumi kesetiaan dan kecekalan Dr Wan Azizah.

Figura hebat ini yang berperwatakan lembut itu kini yang merupakan First Lady Malaysia meraih perhatian ramai.

Siapa Dr Wan Azizah sebenarnya? Menerusi perkongsian wartawan Majalah Keluarga merungkai kisah yang sweet untuk kita ketahui dan menjadi inspirasi untuk kita semua terutama wanita yang bergelar isteri.

KAGUM SIKAP DR WAN AZIZAH

“Inspirasi, kagum, tak sangka dan sebak.” – Wartawan Majalah Keluarga, Marliana Samsuddin.

Begitulah padangan pertama wartawan majalah keluarga ini, setelah berjumpa ibu kepada 6 orang anak ini bagi merealisasikan sesi shooting penghias kulit majalah Keluarga isu Mei 2017. Turut sama digandingkan bersama Tun Dr Siti Hasmah.

Biarkan pun kisah ini sekian lama, namun masih segar diingatan untuk dikenang dan menjadi inspirasi.

Pasangan bahagia disatukan pada 26 Februari 1980.

Menurut Marliana yang meluahkan rasa kagum, Dr Wan Azizah ini lantaran kegigihannya dalam sama-sama berjuang sebagai seorang ahli politik dan isteri harus dipuji kerana begitu sabar serta tabah kala suami menghadapi ujian hidup.

Dr. Wan Azizah tetap juga menyokong suaminya dan langsung tidak berpaling dalam memastikan perjuangan yang direncana berjalan dilandasan yang diharapkan.

Kata Marliana lagi, wajahnya yang tenang dan sentiasa mengukir senyuman seolahkan mengambarkan dirinya tidak pernah mengeluh situasi yang dialaminya ketika itu.

Nyata bukan calang-calang wanita punya semangat yang kuat sebegini.

KISAH CINTA

Siapa sangka kisah cinta pasangan Anwar dan Wan Azizah begitu ‘sweet’ .

Bagaikan cinta pandangan pertama, kisah cinta mereka istimewa.

Tidak ramai tahu disebalik pencatuan mereka sebenarnya kakak kepada Tun Dr Siti Hasmah, Allahyarham Datuk Paduka Saleha Mohd Ali menjadi orang tengah yang menyatukan Anwar dan Wan Azizah.

Bibit cinta antara Anwar dan Wan Azizah tercetus apabila Anwar sering melawat suami Saleha yang ketika itu dirawat di Hospital Besar Kuala Lumpur (HBKL).

Menurut Dr Siti Hasmah,Wan Azizah ibarat adik kepadanya.

“Dia (Wan Azizah) ibarat adik kepada saya, tetapi sebenarnya dia lebih rapat dengan kakak saya kerana kakak menjadi orang tengah antara Azizah dan Anwar.

“Anwar sahabat (kepada) kakak, Saleha, dan kerap melawat suami Saleha, abang Zain yang sakit di HBKL. Azizah sebagai seorang doktor di HBKL kerap juga menjaga kakak dan abang Zain’” ujar Tun Dr Siti Hasmah ketika sesi tembual penghias kulit majalah keluarga ketika itu.

Nyata di situlah Anwar telah lihat Azizah dan berkenan dengannya. Kakak dan Osman Awang akhirnya mewakili Anwar pergi meminang Azizah di rumah ibu bapa Azizah.

DOA ADALAH KEKUATAN

Hidup ini penuh dengan ujian. Namun sebenarnya ada hikmah yang tersembunyi.

Sebak dengan rintangan hidup yang dilalui oleh wanita ini, kini sinar kebahagiaan dikecapinya setelah sekian lama menunggu. Janji yang Maha Pencipta itu pasti, jangan pernah culas untuk berdoa memohon kepadanya.

“Sebagai isteri kita harus berdoa ini semua ujian masing-masing. Suami ujian begitu, isteri pula ujiannya begini. Suami perlu ada iman,” ujarnya.

Semoga Dr Wan Azizah terus menjadi ikon wanita dan isteri yang cekal buat rakyat Malaysia.

Sumber: Majalah Keluarga keluaran Mei 2017.


“Baru Saya Tahu Kenapa Isteri Suka Membebel…”. Jangan Nampak Isteri Masak 2 Ekor Ikan Saja, Rupanya Macam-Macam Dah Buat Nak Bahagiakan Keluarga.

Bahagia rumahtangga itu apabila pasangan suami isteri saling memahami dang bertolak ansur dengan pasangan.

Biarpun nampak isteri duduk di rumah sedia makan minum dan buat hidangan yang ringkas itu tidak bermakna isteri ‘goyang kaki’ sebaliknya melakukan pelbagai urusan rumahtangga.

Semua ini memastikan rumah dalam keadaan selesa tanpa sepah sana sini, anak-anak dididik dengan sempurna dan sebagainya.

Nyata, itulah cabaran bergelar isteri, Justeri, suami perlu menghargai usaha isteri yang sentiasa memastikan rumahtangga bagaikan ‘rumahku syurgaku’ .

Dalam pada itu, sememangnya sebagai suami, kena ambil berat dan bantu uruskan bersama keluarga kita. Kadang-kala isteri bebel dan masak muka ni sebab penat dan tiada sokongan suami.

Serius! Dulu saya pun nampak 2 ekor ikan je. Sejak isteri saya tak boleh buat kerja berat sebab dalam pantang ni, saya ambil alih tugas dapur dan rumah. Untuk siapkan 2 ekor ikan ni saya perlu bangun di waktu semua orang masih tidur.

Yela, bila bangun je semua orang banyak pula mahunya kan. Sorang pampers dah penuh. Sorang nak mintak mandi, sorang pula mintak dukung. Haru jadinya kalau tak buat kerja ikut jadual yang betul.

Sebelum tu, mula-mula nak kena pergi pasar dulu.. Nak pergi pasar pula kena tengok dulu duit dalam dompet cukup ke tak. Eh tak cukup! Kena pergi ATM lagi untuk cucuk duit. Dah sampai rumah nak kena kemas dapur lagi. Yela, mana ada mood nak masak kalau dapur tak setel.

 Nak masak kena ada mood, salah mood kang jadi terlebih masin pula lauknya.
Baru je nak goreng, bunyi anak menangis pula. Kena pujuk anak tidur dulu. Eh, dah habis pujuk sorang, yang lain pula meragam. Otak dah macam pecah empat belas sebab ada empat belas benda nak kena fokus pada satu satu masa!

Dah setel semua, baru lah ikan ni selamat masuk di kuali. Eh dah selamat ke? Tak lagi, sepanjang goreng ikan tu ada berbelas belas kejadian lagi yang berlaku tapi saya taknak tulis.

Kenapa?
Saya nak korang tanya sendiri mak dan isteri korang selama ni. Serius, bagi kita orang laki ni nampak 2 ekor ikan je tapi bagi yang alami dan buat semua ni, ni bukan cuma 2 ekor ikan!

Dalam gambar ni ada air mata, kepenatan, kesakitan, gembira, tawa, duka, cinta, setia dan pengorbanan yang tak dapat dilihat oleh mata saya selama ni.

Sungguh, korang rasa lah sendiri buat semua kerja rumah. Seminggu pun jadi lah. Masa tu la korang takkan nampak dah gambar ni cuma gambar 2 ekor ikan je. Korang akan nampak benda lain. Serius tak tipu.

Bukan suami terbaik dunia tapi suami yang nak jadi yang terbaik buat anak dan isterinya
p/s : Tu lah kenapa saya tak komen sangat masakan orang. Kita tak tahu berapa titis air mata, keringat dan pengorbanan fizikal dan jiwa yang ditempuh untuk menghasilkan masakan tu.

Sumber: Taufiq Razif

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Makin Meriah Keluarga Ni. Tahniah Kelahiran Anak Ketiga, Zizie Izette & Suami

Makin meriahlah keluarga Zizie Izette dan suami dengan kelahiran bayi baru ini. Pastinya  cahayamata yang ditunggu sudah tentu memberi rahmat buat mereka. Semalam, pelakon Zizie Izette selamat melahirkan seorang bayi perempuan kira-kira jam 12.06 tengahari di sebuah hospital swasta.


Senangnya Cuci Cermin Nak Bagi Berkilat, Jika Buat Cara Paling Mudah & Berkesan Ni!

Mencuci cermin pintu, tingkat hinggalah cermin muka di meja solek tentunya menjadi satu perkara yang remeh untuk seseorang ibu lakukan. Apatah lagi, jika rutin hariannya sibuk mengurus anak-anak serta keluarga  dan dalam masa yang sama turut bekerja.

Hal ini, tentu sahaja menyebabkan masa yang ada cukup terhad, dan semahunya bab membersihkan cermin ingin dilakukan dengan pantas. Jadi jom kita buat tips ini.

TEPUNG JAGUNG

Ambil setengah cawan tepung jagung dan bancuhkan dengan dengan dua cawan air. Kemudian gunakan air tersebut sebagai bahan pencuci dan pengilat cermin dengan cara lapkan bancuhan tersebutke atas permukaan kaca atau cermin dengan menggunakan span.

SURAT KHABAR LAMA

Ambil sekeping surat khabar lama dan basahkan terlebih dahulu dengan air. Kemudian gumpal surat khabar tersebut dan bolehlah terus dilap pada permukaan cermin.

CUKA

Isikan bekas penyembur dengan air dan sedikit cuka. Sembur pada cermin kemudian lap dengan menggunakan kain.

UBAT GIGI

Siapa sangka ubat gigi juga boleh mengilatkan cermin dengan cara meratakan sedikit ubat gigi pad apermukaan cermin dan biarkan seketika. Kemudian bila kering, lap bersih dengan kain dan kesannya cukup berkilau.


“Nad Zainal Kena Intubate Semula.. Belum Cukup Kuat Untuk Bernafas Sendiri” Ungku Ismail

Pelakon Ungku Ismail memaklumkan Nad Zainal terpaksa semula kepada alat bantuan pernafasan apabila paru-paru aktres tersebut masih belum kuat untuk berfungsi sendiri.

Ungku yang sempat menziarahi Nad petang Jumaat menjelaskan tahap oksigen aktres tersebut mulai merosot menjelang waktu malam.

“Nad Zainal kena intubate (bantuan pernafasan) semula. Ini adalah kerana paru- parunya masih belum cukup kuat untuk dia bernafas sendiri, walaupun dengan penggunaan high flow oxygen mask di ICU.

“Semalam pukul 3PM saya ziarah, dia sudah sedar daripada sedation (ubat penenang), dia angguk lebih lega dengan intubation sebagai oksigen dia merosot menjelang malam extubate itu,” ujarnya.

Ungku Ismail memaklumkan perkara berkenaan menerusi satu hantaran terbaharu di Instagram Stories miliknya.

Dalam masa sama, Ungku Ismail turut memohon orang ramai agar tidak putus mendoakan kesembuhan ibu kepada dua cahaya mata itu.

“Sahabat semua, peminat, netizen yang prihatin dan menyayangi dia, teruslah titipkan doa agar Allah Sembuhkan paru paru dia jadi kuat dan dapat berfungsi seperti biasa semula.

“Kami pohon Yaa Robbana Keajaiban, agar pulih semula paru parunya seperti sedia kala. Tiada apa yang boleh Mengizinkan penyakit ini kecualiNya, Tiada apa yang boleh menyembuhkan kecuali-Nya,” tambahnya.

Malah, Ungku Ismail juga sempat berkongsi mesej balas dari pengikutnya yang berkongsi pengalaman sendiri seperti yang dilalui oleh Nad ketika ini. Semoga ada keajaiban buat Nad dan kembali sembuh sepenuhnya. Amin..

Terdahulu, Ungku Ismail berkongsi perkembangan Nad dengan memaklumkan dia sudah menunjukkan perkembangan positif apabila tidak lagi bergantung kepada alat bantuan pernafasan.


Terima Anak Seadanya. Ada Yang Biasa-Biasa Akademik Tapi Rajin Solat Dan Doakan Ibu Ayah Dunia Akhirat. Deep!

Tidak dinafikan ramai ibu bapa inginkan anak cerdik pandai dalam memastikan kejayaan yang cemerlang. Malah meletakkan kejayaan anak sebagai satu KPI kepada dirinya.

Namun kadang kita lupa, bahawa kita akan menjadi tua dan meninggalkan alam yang fana ini suatu hari nanti. Setiap yang hidup pasti akan mati.

Anak yang soleh dan solehah akan sentiasa mendoakan ibu bapa dan adik beradiknya walaupun akademiknya biasa-biasa. Terima anak seadanya.

Tadi aku solat maghrib kat sebuah stesyen minyak. Sorang-sorang. Masuk rakaat kedua ada suara perlahan baca Allahuakbar jadikan aku imam. Habis sembahyang aku tengok rupanya sorang budak mungkin tingkatan 1 atau tingkatan 2 sembahyang belakang aku.

Lepas tu aku duduk kat kerusi luar pakai kasut. Tengah-tengah pakai kasut budak yang jadi makmum datang kat aku. Dia kata best la abang jadi imam, lepas tu dia salam aku.

Tiba-tiba dia hulur kacang rebus kat aku. Rupanya dia kata dia jual kacang rebus kat kedai makan kat kawasan situ.

‘Bang ambillah’ dia kata. Aku tanya ‘berapa ringgit dik?’

Dia kata ‘takpe bang hari ni saya belanja sebab saya happy sangat, adik saya dapat 3A UPSR, jadi saya nak bagi kat abang sebungkus la..Alhamdulillah bang..’ sambil tersenyum. Lepas tu dia hilang dengan bakul merah dia.

DOAKAN AHLI KELUARGANYA

Allah, Allah. Aku belajar sesuatu malam ni.

Ada anak yang dilahirkan pandai. Ramai mak ayah suka kerana akademiknya pandai.

Ada anak yang dilahirkan biasa-biasa, akademik biasa-biasa tapi rajin solat, rajin baca Al-Quran, rajin doakan mak ayah dunia dan akhirat.

TERIMA ANAK SEADANYA

Setiap anak ada level mereka masing-masing.

Berapapun A yang mereka dapat, hargailah kerana itu adalah usaha mereka. Peluk mereka, senyum pada mereka, bagi kata-kata semangat pada mereka. Insyaallah, satu hari nanti bila mereka matang, mereka inilah yang akan jadi anak yang membahagiakan kita, dunia dan akhirat. Percayalah
.


Sambut Ramadan Untuk Jadi Luar Biasa, Ustazah Norhafizah Jelaskan Caranya. Bolehlah Seisi Keluarga Buat Sama-sama!

Perkongsian dari Ustazah Norhafizah yang turut disharing oleh Dato’ Dr Haji Mohd Fadzilah Kamsah ini tentang cara terbaik untuk menyambut Ramadan ini wajar kita hayati dan cuba lakukan bersama. Posting ini pernah viral beberapa tahun yang lalu, dan kali ini kita baca kembali untuk persiapkan diri dan keluarga sebelum melangkah di bulan Ramadan.

Bertepatan tinggal beberapa hari lagi kita umat Islam akan menyambut hadirnya bulan penuh barakah ini, moga kita seisi keluarga mampu lakukan puasa pada tahun ini menjadi lebih baik daripada tahun sebelumnya.

Untuk itu, ayuh kita baca perkongsian berilmu ini.

CARA SAMBUT RAMADAN
Just sharing….Dari ustazah Norhafizah di IKIM…

1.Bila Ramadhan tiba sambutlah dengan sujud syukur…tanda terima kasih pada Allah kerana memilih kita untuk terus beribadah dibulan yang mulia ini…

2.Bila bertemu dengan ahli keluarga, sanak saudara, sahabat handai atau sesiapa sahaja ucapkanlah “Ramadhan Kareem” dan orang yang mendengar menjawab “Allahu Akram”…
Maksudnya “Ramadhan Mulia”dan jawapannya ” Allah lebih Mulia”…

3.Sambutlah Ramadhan ini dengan wajah yang berseri-seri tanda kegembiraan yang tidak terhingga dan berazam untuk mendekatkan diri kepada Allah dengan selalu berbicara dengan Allah walau dalam hati..
Contohnya…Ya Allah aku berpuasa ya Allah…terimalah puasaku ini…aku berpuasa hanya untukMu Ya Allah…

4.Hiaslah rumah kita sebaik-baiknya dengan bersih dan cantik kerana terlalu banyak rahmat yang Allah hendak berikan di bulan yang mulia ini..

5.Moga Ramadhan ini lebih baik dari Ramadhan yang telah lalu…hiasilah diri dengan amalan dan taqwa…

Ramadhan Kareem untuk sahabat semua

Maaf Zahir Batin


Hukum Dapat Daging Korban Tapi Simpan Lebih Tiga Hari- Mufti WP

Tentunya setiap kali terima daging korban, mesti ada yang tertanya-tanya, masih tertanya-tanya tentang hukum menyimpan daging korban ini melebihi 3 hari. Adakah masih boleh dimakan ataupun tidak?

Soalan:

Terdapat hadith daripada Nabi SAW bahawa Baginda SAW melarang untuk menyimpan daging korban lebih dari 3 hari. Bagaimana untuk memahami hadith tersebut?

Jawapan:

Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.

Menjawab persoalan di atas, kami katakan bahawa para ulama telah berbeza pendapat terhadap hukum menyimpan daging korban melebihi 3 hari 3 malam kepada dua pendapat yang masyhur iaitu:

شَهِدْتُ الْعِيدَ مَعَ عَلِيِّ بْنِ أَبِي طَالِبٍ فَبَدَأَ بِالصَّلاَةِ قَبْلَ الْخُطْبَةِ وَقَالَ إِنَّ رَسُولَ اللَّهِ صلى الله عليه وسلم نَهَانَا أَنْ نَأْكُلَ مِنْ لُحُومِ نُسُكِنَا بَعْدَ ثَلاَثٍ

Maksudnya: Aku telah bersama’Ali bin Abi Talib ketika hari raya (korban) maka beliau memulakannya dengan solat sebelum berkhutbah dan berkata: “Sesungguhnya Rasulullah SAW telah menegah kita daripada memakan daging korban melebihi 3 hari”.

Riwayat Muslim (1969)

Seterusnya, Ibn Umar R.Anhuma juga ada menyebutkan bahawa Rasulullah SAW telah bersabda:

لاَ يَأْكُلْ أَحَدٌ مِنْ لَحْمِ أُضْحِيَّتِهِ فَوْقَ ثَلاَثَةِ أَيَّامٍ

Maksudnya: Janganlah salah seorang dari kamu memakan daripada daging korban melebihi 3 hari.

Riwayat Muslim (1970)

Di dalam sebuah athar juga ada menyebutkan bahawa Ibn Umar R.Anhuma tidak memakan daging korban melebihi 3 hari dan ini diriwayatkan sendiri oleh anaknya Salim.

Terdapat banyak hadith yang menunjukkan kepada keharusan menyimpan daging korban melebihi 3 hari, antaranya riwayat daripada Abdul Rahman bin ‘Abis daripada bapanya telah bertanyakan kepada ‘Aisyah R.Anha adakah Rasulullah SAW telah melarang dari memakan daging korban melebihi 3 hari dan jawab ‘Aisyah R.Anha:

مَا فَعَلَهُ إِلاَّ فِي عَامٍ جَاعَ النَّاسُ فِيهِ فَأَرَادَ أَنْ يُطْعِمَ الْغَنِيُّ الْفَقِيرَ وَإِنْ كُنَّا لَنَرْفَعُ الْكُرَاعَ فَنَأْكُلُهُ بَعْدَ خَمْسَ عَشْرَةَ

Maksudnya: Tidaklah Rasulullah SAW melakukannya (iaitu melarangnya) pada tahun di mana manusia berasa lapar dan demikian itu Rasulullah SAW mahukan akan yang kaya dapat memberi makan kepada yang miskin. Namun kemudiannya kami juga menyimpan bahagian kaki kambing dan memakannya 15 hari kemudiannya.

Riwayat Al-Bukhari (5423)

Begitu juga dengan beberapa hadith yang menunjukkan bahawa larangan tersebut telah dimansukhkan, antaranya:

مَنْ ضَحَّى مِنْكُمْ فَلاَ يُصْبِحَنَّ بَعْدَ ثَالِثَةٍ وَفِي بَيْتِهِ مِنْهُ شَىْءٌ. فَلَمَّا كَانَ الْعَامُ الْمُقْبِلُ قَالُوا يَا رَسُولَ اللَّهِ نَفْعَلُ كَمَا فَعَلْنَا عَامَ الْمَاضِي قَالَ : كُلُوا وَأَطْعِمُوا وَادَّخِرُوا فَإِنَّ ذَلِكَ الْعَامَ كَانَ بِالنَّاسِ جَهْدٌ فَأَرَدْتُ أَنْ تُعِينُوا فِيهَا

Maksudnya: Sesiapa yang melakukan korban janganlah kamu menyimpan sesuatu pun daripada daging tersebut di rumah. Ketika mana tibanya tahun hadapan, para sahabat bertanyakan kepada Rasulullah SAW: “Wahai Rasulullah SAW, adakah perlu kami melakukan sepertimana tahun lepas. Jawab Baginda SAW: “Makanlah kalian, berikanlah makan kepada orang lain dan simpanlah kerana pada waktu itu (tahun yang lepas) manusia berada di dalam kesusahan (iaitu kelaparan) dan aku menginginkan agar kamu membantu yang lain”.

Riwayat Al-Bukhari (5569) & Muslim (1974)

يَا أَهْلَ الْمَدِينَةِ لاَ تَأْكُلُوا لُحُومَ الأَضَاحِيِّ فَوْقَ ثَلاَثٍ. وَقَالَ ابْنُ الْمُثَنَّى ثَلاَثَةِ أَيَّامٍ . فَشَكَوْا إِلَى رَسُولِ اللَّهِ صلى الله عليه وسلم أَنَّ لَهُمْ عِيَالاً وَحَشَمًا وَخَدَمًا فَقَالَ كُلُوا وَأَطْعِمُوا وَاحْبِسُوا أَوِ ادَّخِرُوا .

Maksudnya: Wahai ahli Madinah. Janganlah kalian makan daging korban melebihi tiga (hari). Maka para sahabat mengadu kepada Rasulullah SAW sesungguhnya mereka mempunyai anak-anak dan juga hamba yang perlu diberi makan maka Rasulullah SAW berkata: “Makanlah, dan berikan makan kepada orang lain dan simpanlah (daging tersebut)”.

Riwayat Muslim (1973)

Kesimpulan

Melihat kepada perbahasan ini, kami katakan bahawa pendapat kedua lebih tepat dan ianya telah memansukhkan pendapat yang pertama sepertimana yang telah dinukilkan riwayat-riwayat yang berkaitan dengannya sebelum ini.

Al-Imam al-Nawawi Rahimahullah menyebutkan: “Dibolehkan untuk menyimpan sebahagian daripada daging korban. Adapun larangan menyimpan daging korban melebihi tiga hari dilarang oleh Nabi SAW kemudian Baginda SAW telah mengizinkannya dan ianya thabit di dalam hadith yang sahih lahi masyhur.” [Lihat al-Majmu’ Syarh al-Muhazzab. Dar al-Fikr, 8/418]

Ianya juga melihat kepada ‘illah (sebab) mengapa Rasulullah SAW melarangnya kerana pada waktu itu telah berlakunya musim kelaparan dan tujuan larangan tersebut adalah untuk membantu mereka yang berada di dalam kesusahan. Sekiranya daging korban di simpan melebihi tiga hari, maka tujuan memberi makan mereka yang memerlukan tidak tercapai. Ini juga disebutkan oleh al-Imam al-Nawawi di dalam kitabnya al-Majmu’. Wallahu a’lam.


“Lagi Stylo Dari Bapaknya, Macam Hero Korea La.” Kongsi Gambar Anak Lelaki, Warganet Puji Saling Tak Tumpah AC Mizal Waktu Muda!

Walaupun sibuk dengan urusan kerja, namun keluarga tetap menjadi keutamaannya. Sebelum ini AC Mizal memuat naik gambar-gambar sambutan hari lahir anak perempuannya.

Umum mengetahui, pengacara Muzikal superstar ini mendirikan rumahtangga bersama pelakon, Datin Amelia. Hasil perkongsian hidup, pasangan ini dikurniakan dua cahaya mata iaitu Reeve Damien dan Fea Eryssa.

Malah, pasangan ini tidak lokek berkongsi gambar seisi keluarga menerusi media sosial milik masing-masing.Bahkan, Ac turut menyifatkan isteri dan anak-anak adalah sumber kekuatan untuk dirinya terus berkarya sebagai anak seni.

Terbaru, Ac Mizal dilihat memuat naik gambar bersama anak lelakinya di dalam satu sesi fotografi. Menurutnya, mereka bakal tampil dengan single berjudul Mine.

Malah, AC turut melahirkan rasa gembira kerana impiannya untuk menyanyi bersama Damien terlaksana apabila peluang tersebut diberikan oleh syarikat Universal Music.

Damien kini sudah berumur belasan tahun dan membesar sebagai anak muda yang kacak dan tampan, namun sedikit pemalu.

Perkongsian tersebut mendapat reaksi peminatnya, rata-rata memuji gaya dan wajah si anak saling tidak tumpah seperti AC waktu zaman mudanya.


Sakit Mata Lihat Kesan Hangus Pada Seterika.  Hilangkan Sepantas Kilat Dengan 3 Cara Ini, Mudah!

Kalau menggosok dan baju terkoyak disebabkan panas melampau memang buat kita rasa sakit hati. Bukan hanya baju yang rosak tetapi kesan paling nyata adalah kesan hitam pada belakang seterika.

Walaupun rupanya sudah tidak seperti dahulu tetapi ia masih elok digunakan seperti biasa. Rasa rimas melihat kesan hitamnya? Hilangkannya dengan mudah, ikut langkah ini. Memang berkesan.

Cara 1
Losyen

Caranya:
1. Letak losyen tangan di atas tapak seterika.

2. Sapu rata.

3. Panaskan seterika pada suhu panas dan gosokkan pada permukaan tempat seterika.

4. Kesan hitam hilang dengan pantas.

Cara 2
Garam halus
2 helai kertas surat khabar

Caranya:
1. Bentangkan surat khabar dan letakkan garam di atasnya.

2. Panaskan seterika pada suhu yang agak panas.

3. Gosok seterika pada garam berulang kali hingga kesan hitam hilang.

4. Hasilnya bukan saja hilang tapi berkilat macam baru.

Cara 3
Daun pisang

Caranya:
1. Ambil sehelai daun pisang muda.

2. Panaskan seterika dan gosok di atas daun pisang.

3. Gosok hingga kesan hitam tanggal.

Selamat mencuba!


“…Alhamdulillah, Dah Siap Rumahnya Sayang”- Shuib Tunai Hajat Arwah Sarah Bina Rumah Untuk Mangsa Kebakaran

Ingat lagi kejadian rumah terbakar awal tahun lalu di Kampung Alor Bakat, Bachok Kelantan yang memusnahkan dua buah kediaman? Tragedi tersebut mendapat perhatian ramai termasuklah Allahyarhamah Siti Sarah yang ingin menghadiahkan mereka rumah baru.

Baru-baru ini, di laman Instagram Shuib, dia ada memuat naik perkongsian meluahkan rasa gembira dapat menunaikan hajat isterinya itu untuk membina dua buah rumah baru buat keluarga yang terkesan akibat musibah kebakaran tersebut.

Menurut Shuib, ketika musibah itu berlaku, arwah isterinya antara individu yang paling bersemangat untuk membantu keluarga-keluarga hilang tempat berteduh.

Perkongsian yang dilakukan itu juga merupakan video lama yang memaparkan dirinya dan arwah Sarah menziarahi tapak perumahan yang musnah dijilat api. Di hujung ayat kapsyen perkongsian tersebut, Shuib sempat menulis ayat buat isterinya

Perkongsian Shuib itu mendapat perhatian umum dengan peroleh hampir 500k tontonan dan pelbagai reaksi daripada netizen yang turut tumpang gembira serta mendoakan agar Shuib terus dimurahkan rezeki.

Terdahulu, insiden kebakaran tersebut telah berlaku di Kampung Alor Bakat, Bachok, Kelantan pada Februari sehingga menyebabkan dua buah keluarga hanya tinggal sehelai sepinggang.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


“Tahajud & Ulang baca 30 Juzuk Al-Quran.” Negatif COVID-19, Ebit Lew Kongsi Amalan Jemaah Tabligh ketika Dikuarantin!

Sehingga artikel ini di muat naik sebanyak 428 kes COVID-19 telah dilaporkan pihak Kementerian Kesihatan Malaysia (KKM).

Sekali gus menjadikan Malaysia Negara tertinggi kes COVID-19 di Asia Tenggara.

Dalam pada itu, hampir 5,000 orang rakyat Malaysia yang menyertai perhimpunan tabligh pada 27 Februari hingga 1 Mac diminta untuk membuat saringan.

Sehubungan dengan itu, pelajar dari Miftahul Ulum Sri Petaling Masjid Sri Petaling turut telah dikuarantin kerana mengertai perhimpuan tersebut.

Dalam satu perkongsian oleh pendakwah terkenal, Ebit Lew berkenaan pelajar berkenaan yang dikatakan negatif covid – 19. namun apa yang membuatkan Ebit Lew terharu apabila melihat aktiviti pelajar ini sepanjang tempoh dikuarantin.

Sebak tengok gambar pelajar Miftahul Ulum Sri Petaling Masjid Sri Petaling sedang dikuarantin disana atas arahan KKM. Syukur tiada seorang pun positif. Semua negatif virus covid. Mereka habiskan 30juz Al-Quran berulang-ulang. Mereka hidupkan malam dengan tahajud tarik rahmat Allah. Mereka tahajud menangis doakan rahmat buat negara kita dan seluruh dunia. 4pagi semua dah menangis berdoa. Begitu juga pendakwah yang sedang dikuarantin. Semoga semua cepat sembuh yer. Semoga semua ahli keluarga tabah yer. Allah bersama kita semua. Terima kaseh semua Dr dan warga kkm. I love u all. Allah sayang warga KKM yang sedang berjuang berjihad.

Saya benar-benar sayang semua pendakwah dan anak-anak ini semua. Saya tak mampu lakukan dakwah seperti mereka. Say tak hafal 30 juz Al-Quran dan belajar alim seperti mereka. Ini waktu saling mendoakan dan menasihati dengan baik kerana kita tak tahu apa dihadapan sana menanti. Ini bukan saat salahkan orang lain. Saya merayu semua saudaraku sekalian janganlah cakap bukan-bukan pada mereka. Semoga Allah maafkan kita semua.

Syukur 5 ribu orang yang berdaftar hadir hampir semuanya telah hadir membuat pemeriksaan. Syukur pada Allah. Tahniah pada semua. Dari mula lagi kes brunei semua Masyaikh alim di sri Petaling telah mengarahkan semua yang hadir pergi membuat pemeriksaan. Siap mereka cari call wasap semua sahabat yang lain. Mereka ada sistem sangat baik untuk sampaikan maklumat pada pendakwah yang hadir. Terkejut tengok sistem data mereka. Cuma awalnya petugas kesihatan arahkan siapa tiada simptom kuarantin dirumah. Yerlah ramaikan masa tu. Utamakan yang ada simptom. Mereka terus kuarantin sendiri dirumah. Cuma ramai juga yang hadir orang biasa yang tiada nama mereka. Ceramah umum kan. Semua hadir. Kalau program lain tak tahulah ada data begitu ke tidak.

Semalam dekat Penang 30 ribu orang masih berkumpul bersesak. Hari ni beberapa hari program kementerian pelancongan akan melibatkan puluhan ribu orang ke seratus ribu orang menurut berita. Sekolah beribu orang pun baru semalam cuti sekolah. Presiden negara luar dan orang besar dah ramai kena. Pemain bola dan artis pun kena. Saat ini saat ubah gaya hidup dan amalan serta tawajuh pada Allah. Saya pun tangguhkan program prokids saya yang dah bayar semua makanan dan lain-lain. Puluh ribu ringgit juga kami tanggung. Walau terasa berat sangat. Takperlah demi keselamatan kita semua kerana Allah.

Sahabatku sekalian yang amat saya kasihi jom kita semua pohon pertolongan Allah tarik rahmat Allah. Donald Trump pun hari ini berdoa dan menyeru semua yang jauh dari tuhan dekat dengan tuhan. Mereka berdoa online seluruh Amerika. Seluruh Amerika menyambutnya. Tidaklah kita sama dengan mereka. Tetapi marilah kita semua berdoa pada Allah yang Maha Mendengar. Maha berkuasa. Tiada yang berkuasa melainkan Allah. Dia jaga kita dulu kini dan selamanya. Sentiasa mendengar semua doa, ucapan,dan sangkaan kita.

Jom kita semua terus berdoa. Berusaha menjaga kebersihan. Menasihati dengan baik. Saling berdoa. Sedih ada yang tulis bukan-bukan terhadap jemaah tabligh. Contohilah Dr Zulkifli Al Bakri dalam memberi nasihat dan alim yang lain. Janganlah kerana segelintir beberapa orang kita hina mereka. Saya takut bila kita hina dan caci mencaci sesama kita. Azab Allah lebih cepat dan rahmat hilang. Buat yang telah positif kita doakan mereka dan solat hajat doa mereka sembuh.. Jauhkanlah cakap bukan-bukan. Siapa tahu dimana dan waktu bila nak kena kan. Tugas kita berjaga-jaga mengikut arahan KKM dan tingkatkan hubungan kita dengan Allah dan banyak bertaubat.

Syabas tahniah kepada KKM. Saat kita dinasihatkan mengelak tempat awam dan sesak. Mereka barisan hadapan membantu mereka yang sakit. Panas pakaian tu. Tak makan dan minum. Nak ke tandas pun risau. Begitu juga di lab semuanya. Jom kita bantu mereka dan berusaha mencegah dengan amalkan nasihat yang telah dibagitahu pada kita. Allah pasti beri pahala syurga dan rahmat besar untuk semua Dr dan Petugas kesihatan. Jom kita bantu mereka. Jom doakan mereka semua

Buat yang belum buat pemeriksaan pergilah membuat pemeriksaan. Yang patut kuarantin. Terus kuarantin diri. Jaga kebersihan dan terus berdoa sama-sama yer.

Jom kita bersatu hati dan berkasih sayang kerana Allah. Hanya Redha Allah kita semua harapkan. Kita semua pesan keluarga jaga solat. Bangun tahajud dan dhuha. Buat Talim rumah. Baca manzil setiap pagi dan doa-doa Nabi saw. Sedekah dan cakap kebesaran Allah. Tiada yang boleh angkat wabak virus covid 19 melainkan Allah. KeranaNya kita berusaha kepadaNya sepenuhnya kita berserah. Lahaulawala Quwatailla billah. Semoga menjadi asbab hidayah seluruh alam – ebitlew


Jangan Abaikan Tip Ni Jika Nak Karpet Sentiasa Cantik & Tahan Lama. Hanya Guna Soda & Cuka Je, Confirm Jadi!

Kediaman yang dihiasi hamparan permaidani memang nampak menarik, kemas dan cantik. Namun, agak leceh untuk menjaganya, lebih-lebih lagi jika anda mempunyai anak kecil. Pantang leka susu tertumpah, terkena air kencing dan sebagainya lagi.

Nak mencucinya bukan mudah, jika mahu hantar ke dobi mahal dan leceh untuk mengangkutnya. Jika dibiarkan boleh menjejaskan kesihatan seisi keluarga dek habuk dan kotoran yang melekat padanya.

.

Selain menggunakan khidmat dobi, sebenarnya ada banyak cara yang boleh kita lakukan sendiri demi memastikan permaidani atau karpet kita terjaga dengan cantik tanpa habuk yang memudaratkan kesihatan. Boleh buat sendiri saja di rumah. Karpet pun nampak sentiasa cantik, bersih dan tidak cepat rosak.

.

Langkah-langkahnya:

1. Bersihkan permaidani sekurang-kurangnya tiga kali seminggu dengan menggunakan penyedut debu atau vakum.

2. Cuci permaidani menggunakan sabun khusus sekurang-kurangnya enam bulan sekali bagi menghilangkan bau hapak dan mengembalikan kesegaran.

3. Elakkan permaidani daripada terdedah kepada sinaran matahari langsung kerana ia akan memudarkan warna pada permaidani.

4. Ubah kedudukan permaidani dua atau tiga bulan sekali. Dengan cara ini, bahagian yang kerap dipijak atau menjadi laluan akan berganti kedudukan.

5. Untuk menghilangkan bau hapak pada permaidani, ambil sedikit serbuk soda dan taburkan di atas permaidani. Biarkan selama kira-kira setengah jam dan bersihkan mengguna vakum.

.

6. Jika bau lebih teruk atau sisa makanan atau cecair, larutkan 20ml cuka dalam campura air secukupnya kemudian cuci.

7. Cuci dengan cara mengelap menggunakan kain yang dibasahkan dengan larutan tadi. Elak menggunakan berus. Bersihkan kotoran atau bau secepat mungkin kerana semakin lama ia dibiarkan, semakin sukar untuk membersihkannya.

8. Bagi permaidani baru, pastikan tempat dan permaidani benar-benar bersih sebelum dipasang atau dibentangkan bagi mengelak kesan sampingan seperti alahan.

9. Permaidani yang dipasang melapisi keseluruhan ruang, pastikan terlebih dahulu pengudaraan persekitaran ruang benar-benar dalam keadaan baik. Buka pintu atau tingkap jika perlu. Pastikan juga ia tidak berdekatan punca lembap seperti berdekatan bilik air atau tempias hujan. Elakkan menggunakan ruang berkenaan sekurang-kurangnya tiga hari selepas pemasangan.


Cantikkan Kulit Dengan Tomato Tu Biasa.  Ni Ada Lagi Perlu Tahu Apa Nak Buat Dengan Tomato.

Penggunaan tomato selain dijadikan ulam untuk dimakan, sering juga dijadikan pilihan terbaik dalam penjagaan kulit wajah lebih licin dan cantik.

Pun begitu, mungkin ada yang belum tahu tomato juga punya banyak manfaat lain.  Bukan sahaja pada wajah malah pelbagai kebaikkannya.

Ini dikongsikan oleh Salwani di akaun fbnya.  Jom semak apa yang diamalkan olehnya dengan menggunakan sebiji tomato.

Ni la petua ringkas paling kak wanie suka. Korang taw tak, tomato ni ada 1001 khasiat untuk tubuh kita. Kak wanie percaya mesti ramai yang dah tahu kan. Tapi mungkin ada segelintir yang belum pasti macamana cara untuk manafaatkan sebiji buah tomato selain dari kita memakan macam tu je

Ok. Kali ni kak wanie nak share beberapa cara yang kak wanie dah buat untuk tunjukkan pada korang betapa mudahnya untuk kita dapatkan khasiat dari sebiji buah tomato

Turunkan berat badan

Mengikut satu kajian, tomato boleh merangsang penghasilan asid amino yang boleh mempercepatkan kebolehan badan untuk pembakaran lemak

Caranya, bersihkan sebiji buah tomato. Kemudian blend atau kisar dengan sedikit air. Minum setiap hari 15 minit sebelum sarapan pagi. Jangan lupa minum air putih yang mencukupi dan amalkan pemakanan yang sihat

Menghilangkan Lingkaran Hitam Bawah Mata

Lepas minum jus tomato tadi.. ambik sikit lebihannya dan sapu sekeliling mata. Biarkan sekitar 30 minit dan bilas. Amalkan selalu InsyaAllah hasilnya mata kita bebas dari lingkaran gelap

Merawat Jerawat dan Jeragat

Caranya, bersihkan sebiji tomato. Lenyek atau hancurkan sehingga lumat. Kemudian sapu pada tempat jerawat atau jeragat secara rata. Biarkan selama 30 minit atau sejam. Kemudian bilas dengan air bersih

Kalau korang malas nak lenyek.. guna hirisan tomato yang nipis pun boleh.  Kandungan vitamin C dan E dalam tomato mampu merawat jerawat sehingga sembuh dan memudarkan serta mencerahkan jeragat. Lakukan secara konsisten

Merawat Kelumumur, Rambut Kering dan Bercabang serta Menghilangkan Masalah Bau Rambut

Caranya, sapu tomato yang dilenyek tadi pada kulit kepala. Biarkan selama 15 hingga 20 minit. Kemudian bilas dengan air yang bersih. Lakukan 3 kali seminggu. Korang kalau amalkan ni rambut pun sihat dan bersinar tau

Menyejuk Kulit Yang Rosak atau Keradangan

Caranya, Kisar sebiji tomato yang bersih dan campurkan dengan 2 sudu yogurt. Sapu bahan campuran tersebut pada kulit wajah dan biarkan selama 20 minit. Kemudian bilas dengan air bersih

Gabungan keduanya mampu menyejukkan kulit yang sakit atau radang akibat mentari. Yougurt dapat meransang protein pada kulit manakala tomato dapat menyejuk dan meneutralkan permukaan kulit

sumber : Salwani Saul Hamid


Dapur Sentiasa Putih Bersih Bukan Sebab Jarang Memasak, Tapi Ada Triknya. Wanita Ni Kongsi Untuk Yang Nak Follow!

Jadi apa kata kita baca perkongsian daripada Puan Noor Hafiza Mohamad bagaimana cara dirinya menjaga ruang dapur untuk terlihat kekal bersih. Banyak  juga info yang dikongsikannya semoga semua ini memberi manfaat.

Jom semak.

Dah 2 bulan rasanya sis guna wallpaper brick ni. Pengalaman pertama guna, melecur jugaklah yang dekat dapur gas tu, sebab sis guna api kuat semasa guna periuk ajaib, dan buka penutup ajaib tu jadi kena ke dinding. Sis terleka sekejap.

Sekarang ni bila nak masak sis gunakan penghadang aluminium (boleh scroll gambar) letak pada dinding dan tepi bekas garam kunyit supaya masa menumis takdelah terpercik merata.

Dapur pulak sis tarik kedepan sikit. Senang je nak lap wallapaper ni guna span cuci pinggan atau magic span. Nanti kita tengoklah berapa lama boleh tahan. Hermmm ada lagi ke orang nak cakap dapur putih sis tak berasap.

Dapur sebelum tepek wallpaper brick. Haaa inilah penghadang aluminium. Beli kat kedai MR DIY

Satu dinding ni sis guna 4 keping wallpaper MR DIY.

Dapur gas sis spray cat putih Samurai. Sekarang dah nampak kuning-kuning kesan garam kunyit. Tunggu masa je nak beli dapur baru hehehe. Dah 6 tahun dapur. Cap GIANT ni masa beli RM45 je.


Kajian Kata Ibu Cantik Cenderung Dapat Anak Perempuan. Wow, Menarik ni!

Memiliki anak perempuan cukup mengujakan. Nak-nak lagi buat si ibu yang suka bergaya. Waktu inilah boleh tampil sedondon atau membeli baju yang cantik dengan pelbagai rekaan.

Dr. Satoshi Kanazawa menerusi kajiannya memberitahu,  wanita yang cantik akan cenderung untuk melahirkan anak perempuan. Kajian dijalankan pada 1958 terhadap 17,000 bayi British dengan meminta guru-guru mereka untuk memberikan rating terhadap rupa paras kanak-kanak tersebut. Kajian ini dilakukan ketika kanak-kanak ini memasuki usia 45 tahun. Kemudian mereka ditemubual semula pada usia 45 tahun. Hasilnya memang mengujakan!

Rumusan daripada kajian ini adalah wanita yang telah menerima rating tinggi terhadap rupa paras mereka sememangnya cenderung untuk menimang cahaya mata perempuan.

Penemuan Dr. Kanazawa ini disiarkan di dalam Journal of Reproductive Sciences yang turut memuatkan rumusannya tentang evolusi dan pemilihan pasangan.

Mungkin ada yang berfikir hasil kajian ini hanyalah satu kebetulan dan sama ada seseorang itu mendapat anak lelaki atau perempuan tidak bergantung kepada rupa paras ibunya.

Jadi, kami mencari lagi kajian lain yang ada kaitan dengan teori untuk dapat anak perempuan.

Ada lagi satu kajian yang telah dijalankan di Universiti Helsinki oleh Markus Jokela. Kajian ini menilai tahap tarikan dan kecantikan 1,244 wanita dan 997 lelaki.

Hasilnya? Wanita yang diperakui “cantik” mempunyai 16% lebih anak berbanding yang mempunyai rupa paras biasa.

Malah, lelaki yang tidak mempunyai rupa fizikal menarik mempunyai 13% kurang anak berbanding yang lain.

Sudah pasti hipotesis ini akan membawa kepada lagi satu kajian yang akan cuba untuk membuktikan yang sebaliknya.

Andrew Geltman, seorang pakar statistik dari Universiti Columbia, telah menganalisis majalah People edisi “Most Beautiful Celebrities” dari tahun 1995 sehingga 2000.

Menerusi pemerhatiannya pula, selebriti yang dinobatkan sebagai antara yang tercantik dan terkacak cenderung untuk mendapat anak lelaki. Antaranya David Beckham, Gwen Stefani dan supermodel Giselle Bundchen.

Mungkin ada yang mempersoalkan sama ada kajian ini boleh dianggap sebagai bukti yang cukup kukuh atau tidak tentang teori untuk dapat anak perempuan.

Malah, pasangan yang sama cantik sama padan juga dikatakan mudah untuk menimang cahaya berbanding mereka yang berupa paras sederhana. Hmmm…menarik juga teori ini kan.  Tapi yang ada anak lelaki tu jangan lah terasa pula ye. Tidak kisahlah sama ada anak itu lelaki atau perempuan, yang pastinya ia adalah pemberian dan nikmat dari Tuhan yang  perlu disyukuri.


“Lelaki Kacak Memang Setia, Moga Rezeki Zuriat Pula.” Cantik & Besar Rumah Idaman Izzue Islam, Warganet Titip Doa

Pelakon dan penyanyi, Izzue Islam berkongsi rasa syukur dan terharu selepas impiannya untuk memiliki rumah idaman akhirnya tercapai.

Pemilik nama sebenar Muhammad Izzul Islam Mazlan menerusi laman tiktok dan Instagramnya memuatnaik momen sewaktu melangkah masuk ke rumah barunya buat tatapan para pengikutnya.

Alhamdulillah, simpan sini buat kenangan,” tulisnya di ruangan kapsyen di laman tiktok.

Selepas menguruskan beberapa dokumen dan menerima kunci rumah, video berdurasi 30 saat itu jelas kelihatan raut wajah gembira pasangan tersebut sambil meninjau persekitaran kediaman mereka.

Suami kesayangan Awin Nurin ini turut tidak melepaskan peluang merakam momen ketika menerima kunci kediamannya itu.

Dia juga turut membawa para pengikutnya untuk melihat dengan lebih dekat keadaan rumahnya itu.

Untuk rekod,  Izzue dan isteriny Awin Nurin telah mendirikan rumah tangga mereka pada tanggal 2 Jun 2013.

Menjengah ke ruangan komen, rata-rata menitipkan doa buat pasangan ini. Tak kurang yang memuji pembawaan diri mereka dalam melayari alam rumahtangga tanpa kontroversi.


“Susahnya Nak Dapat Awak Ni.” Siti Elizad Jalani Rawatan IVF Kedua, Warganet Titip Doa Dipermudahkan!

Lebih setahun merehatkan diri, kini pelakon Siti Elizad  berkongsi berita bakal menyambung kembali proses rawatan kesuburan In vitro fertilisation (IVF) untuk mendapatkan cahaya mata.

Berita tersebut dimuat naik pelakon berusia 38 tahun itu menerusi satu posting video dalam Instagram miliknya sebentar tadi.

Dia mahu melakukan rawatan tersebut di lokasi sama serta membawa harapan yang sama selepas lapan tahun sabar menanti kehadiran zuriat tercinta.

Susahnya nak dapat awak ni 👼🏻

Tempat yg sama , harapan yg sama . Inshaallah soon , journey ke2 . 🤲🏻 Sedang memilih bulan yg sesuai & x busy . Check dinding rahim dulu pagi ni .

Video yang berdurasi 49 saat itu menujukkan Elizad melakukan pemeriksaan imbasan tomografi berkomputer (CT scan) selain berbincang dengan dojtor yang merawatnya bagi mengetahui lebih lanjut akan proses yang bakal dijalani kelak.

Menjengah ke ruangan komen, pelbagai respond diterima baik oleh rakan artis mahupun warganet. rata-rata menitipkan doa buat pelakon drama Hati Yang Dikhianati itu agar proses IVF  kelak berjalan dengan lancar dan dipermudahkan urusan menimang cahaya mata.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


7 Amalan Digalakan Buat Bila Sambut Hari Raya, Peliknya Ramai Orang Tahu Tapi Kenapa Tak Ambil Peduli.

Beberapa hari lagi, umat Islam akan menyambut Hari Raya Aidilfitri. Sudah tentu banyak persiapan dilakukan termasuk baju raya dan kuih muih.

Namun kala ketika menyambut perayaan ini dengan penuh kesyukuran, jangan abaikan 7 amalan yang digalakkan dilakukan semasa meraikan Adilfitri.

Mungkin ramai yang tahu, namun ada juga yang anggap ia remeh temeh. Moga perkongsian ini menjadi panduan untuk kita alert hal ini.

7 AMALAN DIGALAKKAN BUAT SAMBUT HARI RAYA AIDILFTRI

1) MANDI SUNAT HARI RAYA SEBELUM KELUAR MENUNAIKAN SOLAT SUNAT AIDILFITRI

Ulama besar Tabien Said Bin Jubayr berkata : “Tiga perkara sunnah di hari raya iaitu antaranya : mandi sunat sebelum keluar solat hari raya”.

2) MENJAMAH MAKANAN SEBELUM KELUAR.

Ia berdasarkan hadith dari Anas Bin Malik yang diriwayatkan oleh Al-Bukhari yang menyebut : “Nabi SAW tidak keluar di pagi hari raya idil fitri sehinggalah Nabi SAW menjamah beberapa biji kurma…”

3) MEMPERBANYAKKAN TAKBIR

Seharusnya umat Islam jangan terlalu di sibukkan dengan aktiviti persiapan raya sehingga meninggalkan peluang takbir ini. Ini adalah penting bagi syiar Islam selain kalimah Takbir yang dibenci oleh Syaitan. Ad-Dar Qutni melaporkan bahawa apabila Ibn Umar r.a keluar di hari raya Aidilfitri, beliau akan berterusan bertakbir sehinggalah imam keluar untuk mengimamkan solat hari raya.

4) MENGUCAPKAN SELAMAT DAN MENDOAKAN ANTARA SATU SAMA LAIN

Tiada masalah untuk menggunakan apa jua kalimah, asalkan ianya mempunyai maksud yang sama. Bagaimanapun, kalimah yang digunakan di zaman baginda SAW adalah “Taqabbalallahu minna wa minkum” ertinya : Semoga Allah menerima amalan (amalan dan ibadat di Ramadhan) kami dan kamu”.

Disebut dalam sebuah riwayat :

قال واثلة لقيت رسول الله يوم عيد فقلت تقبل الله منا ومنك قال نعم تقبل الله منا ومنك

Ertinya : Berkata Wathilah, Aku bertemu Rasulullah s.a.w pada hari raya dan aku katakan pada baginda “taqabballahu minna wa minka”, baginda menjawab : Ya, taqabbalallahu minna wa minka” ( Al-Baihaqi, rujuk perbincangan di Fath Al-Bari, 2/446 )

5) MEMAKAI PAKAIAN TERBAIK YANG ADA

Walaupun demikian, perlulah mengikut kemampuan dan tiada pembaziran dibenarkan.

Tidak dibenarkan untuk menghina pakaian orang lain yang kurang indah dan mahal (kecuali pakaian seksi dan tidak menutup aurat memang di haramkan di dalam Islam).

6) MENUKAR JALAN KE TEMPAT SOLAT (BALIK DAN PERGI)

Ia berdasarkan hadith dari Jabir r.a yang menyebut bahawa Nabi SAW biasanya menukar atau berbeza jalan pergi dan pulang apabila di hari raya” (Riwayat Al-Bukhari)

7) BERZIARAH DAN MERAPATKAN HUBUNGAN BAIK (UKHUWWAH) SESAMA MUSLIM SEMPENA MUSIM CUTI YANG DIPEROLEHI.

Nabi pernah bersabda :

مَن سَرّه أن يُبسط له في رزقه ، وأن يُنسأ له في أثره ؛ فَلْيَصِل رَحِمَه

Ertinya : Barangsiapa yang suka untuk diperluaskan baginya rezekinya, dan ditangguhkan (dipanjang) umurnya, maka hendaklah dia menyambung (mengukuh) hubungan persaudaraannya ( Riwayat Al-Bukhari & Muslim)


“Telinga Fokus Class, Tangan Suap Anak Makan & Mata Tengok Baby.” Isteri Saharul Ridzwan Kongsi Cabaran Ibu Berkerjaya!

Bergelar ibu dan dalam masa yang sama menguruskan perniagaan bukan lah mudah seperti yang disangkakan. banyak cabaran dan halangan yang terpaksa dilalui terutama sekali dalam soal pembahagian masa. Itulah juga yang menjadi masalah buat Qaabila Deena Emir Mohammed Akif Emir, Atau mesra disapan Deena yang mengakui tidak mudah untuk menguruskan perniagaan selepas bergelar ibu.

Isteri kesayangan akltu Saharul Ridzwan ini memuat naik hal tersebut menerusi perkongsian terbarunya di laman instagram miliknya.
Begitupun, dia tidak menganggap perkara itu sebagai halangan untuk meneruskan kerjayanya . bahkan, segala cabaran tersebut membuatkan dia menjadi tabah dan lebih bertanggungjawab dalam memenuhi tuntutan sebagai isteri dan ibu
Pasangan ini berkahwin pada 16 September 2016 dan dikurniakan dua cahaya mata, Muhammad Luth Ali, 2 tahun dan Fateema Azzahra pada 13 Jun 2020.

“Beberapa hari ini Deena Sibuk dengan online business class. Banyak sangat input yang kita dapat, tapi betul lah cakap suami @saharulridzwan.
“Belajar banyak mana pun kalau tak apply sia-sia je. Jadi Deena cabar diri untuk betul-betul focus dan bagi full commitment.

“Perasaan dia exactly macam nak menduduki peperiksaan akhir. Tapi disebabkan kita ni ada anak-anak kecil, memang sangat mencabar ya puan-puan.
“Sebab takde helper. Jadi kuasa supermom pun terkeluar lah sepanjang class. Telinga focus class, tangan sebelah suap anak makan, mata pulak tengok baby,” kongsinya.